**Π Ρ Ο Κ Η Ρ Υ Ξ Η ΠΡΩΤΑΘΛΗΜΑΤΩΝ ΕΠΣ ΚΑΡΔΙΤΣΑΣ**

**ΠΕΡΙΟΔΟΥ 2019-2020**

**ΠΕΡΙΕΧΟΜΕΝΑ**

**ΘΕΜΑΤΑ**

ΟΡΙΣΜΟΙ

ΑΡΘΡΟ 1 – ΕΦΑΡΜΟΖΟΜΕΝΕΣ ΔΙΑΤΑΞΕΙΣ

ΑΡΘΡΟ 2 - ΕΝΝΟΙΑ ΠΡΟΚΗΡΥΞΗΣ

ΑΡΘΡΟ 3 - ΣΥΜΜΕΤΟΧΗ ΟΜΑΔΩΝ

ΑΡΘΡΟ 4 - ΔΗΛΩΣΗ ΣΥΜΜΕΤΟΧΗΣ - ΠΑΡΑΒΟΛΟ ΣΥΜΜΕΤΟΧΗΣ

ΑΡΘΡΟ 5 - ΗΜΕΡΟΜΗΝΙΑ ΕΝΑΡΞΗΣ ΤΩΝ ΠΡΩΤΑΘΛΗΜΑΤΩΝ

ΑΡΘΡΟ 6 – ΓΗΠΕΔΑ ΤΕΛΕΣΗΣ ΑΓΩΝΩΝ - ΟΡΟΙ ΧΡΗΣΙΜΟΠΟΙΗΣΗΣ ΤΟΥΣ

 ΑΡΘΡΟ 7 - ΑΓΩΝΙΣΤΙΚΟΣ ΧΩΡΟΣ - ΑΝΤΙΚΑΝΟΝΙΚΟΤΗΤΑ ΓΗΠΕΔΟΥ

ΑΡΘΡΟ 8-ΑΓΩΝΗΣΤΙΚΟΣ ΧΩΡΟΣ--ΑΚΑΤΆΛΛΗΛΟ ΓΗΠΕΔΟ

ΑΡΘΡΟ 9-ΠΡΟΓΡΑΜΜΑ ΑΓΩΝΩΝ-ΔΙΆΡΚΕΙΑ-ΗΜΈΡΑ ΚΑΙ ΏΡΑ ΤΕΛΕΣΗΣ ΑΓΩΝΩΝ

ΑΡΘΡΟ 10-ΣΤΟΛΕΣ ΟΜΑΔΩΝ-ΔΙΑΦΗΜΗΣΗ

ΑΡΘΡΟ 12-ΔΙΑΙΤΗΤΈΣ ΑΓΩΝΩΝ-ΈΞΟΔΑ ΔΙΑΙΤΗΣΙΑΣ

ΑΡΘΡΟ 13-ΠΑΡΑΤΗΡΗΤΗΣ ΑΓΩΝΑ

ΑΡΘΡΟ 14-ΠΡΟΠΟΝΗΤΗΣ-ΥΠΕΥΘΥΝΟΣ ΑΓΩΝΙΣΤΙΚΗΣ ΛΕΙΤΟΥΡΓΙΑΣ

ΑΡΘΡΟ 15-ΔΕΛΤΙΑ ΑΤΟΜΙΚΏΝ ΣΤΟΙΧΕΙΩΝ ΚΑΙ ΜΕΤΑΒΟΛΏΝ ΠΟΔΟΣΦΑΙΡΙΣΤΩΝ-ΚΆΡΤΑ ΥΓΕΙΑΣ ΑΓΩΝΙΖΌΜΕΝΩΝ ΠΟΔΟΣΦΑΙΡΙΣΤΩΝ

ΑΡΘΡΟ 16-ΙΑΤΡΟΣ ΑΓΩΝΑ - ΏΡΑ ΠΡΟΣΈΛΕΥΣΗ ΟΜΑΔΩΝ-ΑΛΛΑΓΈΣ ΠΟΔΟΣΦΑΙΡΙΣΤΩΝ ΣΤΟΝ ΑΓΩΝΑ-ΜΠΑΛΛΑΣ ΑΓΩΝΑ

ΑΡΘΡΟ 17-ΑΔΥΝΑΜΊΑ ΣΥΜΜΕΤΟΧΗΣ ΟΜΑΔΑΣ ΣΕ ΑΓΩΝΑ

ΑΡΘΡΟ 18-ΜΗ ΤΕΛΕΣΗ-ΔΙΑΚΟΠΉ ΑΓΩΝΑ

ΑΡΘΡΟ 19-ΕΠΑΝΑΛΗΠΤΙΚΟΙ ΑΓΩΝΕΣ

ΑΡΘΡΟ 20-ΑΠΑΓΟΡΕΥΣΗ ΣΥΜΜΕΤΟΧΗΣ ΠΟΔΟΣΦΑΙΡΙΣΤΉ ΣΕ ΑΓΩΝΕΣ

ΑΡΘΡΟ 21-ΥΠΟΒΟΛΗ ΕΝΣΤΆΣΕΩΝ-ΠΑΡΑΒΟΛΟ ΕΝΣΤΑΣΕΩΝ

ΑΡΘΡΟ 22-ΡΑΔΙΟΤΗΛΕΟΠΤΙΚΑ-ΜΜΕ

ΑΡΘΡΟ 23-ΑΔΕΙΑ ΑΓΩΝΑ-ΤΉΡΗΣΗ ΤΑΞΗΣ

ΑΡΘΡΟ 24-ΔΙΑΡΚΕΙΑ ΗΜΈΡΑ ΚΑΙ ΏΡΑ ΤΕΛΕΣΗΣ ΑΓΩΝΑ

ΑΡΘΡΟ 25-ΠΡΩΤΑΘΛΗΜΑ ΣΤΟ ΟΠΟΊΟ ΔΙΚΑΙΟΎΝΤΑΙ ΝΑ ΣΥΜΜΕΤΆΣΧΟΥΝ ΤΑ ΣΩΜΑΤΕΙΑ ΠΟΥ ΠΡΟΒΟΒΑΣΤΗΚΑΝ-ΥΠΙΒΙΒΑΣΤΗΚΑΝ

ΑΡΘΡΟ 26-ΒΑΘΜΟΛΟΓΙΚΗ ΚΑΤΑΤΑΞΗ ΟΜΑΔΩΝ

ΠΡΟΒΙΒΑΣΜΟΣ-ΥΠΟΒΙΒΑΣΜΟΣ

ΑΡΘΡΟ 27-ΕΠΑΘΛΑ-ΕΠΑΘΛΟ ΗΘΟΥΣ-ΑΓΩΝΑΣ SUPER CUP

ΑΡΘΡΟ 28-ΟΙΚΟΝΟΜΙΚΑ ΘΕΜΑΤΑ

ΑΡΘΡΟ 29 - ΠΕΙΘΑΡΧΙΚΟΣ ΕΛΕΓΧΟΣ

ΑΡΘΡΟ 30 – ΕΠΙΚΟΙΝΩΝΙΑ

ΑΡΘΡΟ 31 - ΕΠΙΛΥΣΗ ΑΘΛΗΤΙΚΩΝ ΔΙΑΦΟΡΩΝ

ΑΡΘΡΟ 32 - ΜΕΤΑΒΑΤΙΚΕΣ ΔΙΑΤΑΞΕΙΣ

ΑΡΘΡΟ 33 - ΓΕΝΙΚΕΣ ΔΙΑΤΑΞΕΙΣ

ΑΡΘΡΟ 34-ΤΕΛΙΚΕΣ ΔΙΑΤΑΞΕΙΣ

**ΠΡΟΚΗΡYΞΗ**

ΠΡΩTΑΘΛΗΜΑTΩΝ Ε.Π.Σ ΚΑΡΔΙΤΣΑΣ ΠΕΡΙΟΔΟΥ 2019 – 2020

H ΕΠΣ ΚΑΡΔΙΤΣΑΣ αφού έλαβε υπόψη της :

1. Την ισχύουσα Αθλητική Νομοθεσία,

2. Το Καταστατικό της,

3. Τις διατάξεις του Κ.Α.Π. όπως τροποποιήθηκε και ισχύει σήμερα,

4. Τις διατάξεις των Κανονισμών της Ε.Π.Ο. που διέπουν το άθλημα,

5. Τις διατάξεις των ΚΑΝΟΝΩΝ ΠΑΙΧΝΙΔΙΟΥ που ισχύουν διεθνώς και ορίζονται από το Διεθνές   Ποδοσφαιρικό Συμβούλιο (IFAB) και τη FIFA,

6. Tους βαθμολογικούς πίνακες των τεσσάρων κατηγοριών Α’, Α1, Β’ και Γ’ μετά τη λήξη των   πρωταθλημάτων περιόδου 2018 – 2019.

7. Την υπ΄ αριθ. 13 /17-08-2019 απόφαση της Ε.Ε, ή τις αποφάσεις της Ε.Ε

**ΠΡΟΚΗΡYΣΣΕΙ**

Τους αγώνες των Πρωταθλημάτων 2019-2020 μεταξύ των Ερασιτεχνικών Σωματείων της δύναμής της ανά κατηγορία:

Α΄ ΕΡΑΣΙΤΕΧΝΙΚΗ ΚΑΤΗΓΟΡΙΑ 14 ομάδες σε ένα(1) όμιλο,

Α1΄ ΕΡΑΣΙΤΕΧΝΙΚΗ ΚΑΤΗΓΟΡΙΑ 16 ομάδες σε ένα(1) όμιλο,

Β΄ ΕΡΑΣΙΤΕΧΝΙΚΗ ΚΑΤΗΓΟΡΙΑ 32 ομάδες σε δύο(2) ομίλους των δεκαέξι(16) ομάδων.

**ΑΡΘΡΟ 1 – ΕΦΑΡΜΟΖΟΜΕΝΕΣ ΔΙΑΤΑΞΕΙΣ**

Όλοι οι αγώνες των πρωταθλημάτων Α΄,Α1΄& Β΄ Ερασιτεχνικών κατηγοριών της Ε.Π.Σ. Καρδίτσας διέπονται και διεξάγονται σύμφωνα με τις διατάξεις :

α) Των Κανόνων Παιχνιδιού που ισχύουν διεθνώς και ορίζονται από το Διεθνές Συμβούλιο της FIFA,

β) Των Κανονισμών Αγώνων Ποδοσφαίρου (Κ.Α.Π.) όπως τροποποιήθηκε και ισχύει σήμερα,

γ) Των Κανονισμών της ΕΠΟ που διέπουν το άθλημα,

δ) Των αποφάσεων των Γενικών Συνελεύσεων της ΕΠΟ,

ε) Των αποφάσεων της Ε.Ε. της Ε.Π.Σ. Καρδίτσας που ρυθμίζουν ειδικά θέματα που δεν προβλέπονται από την παρούσα,

στ) Την ισχύουσα Αθλητική Νομοθεσία.

**ΑΡΘΡΟ 2 - ΕΝΝΟΙΑ ΠΡΟΚΗΡΥΞΗΣ**

Η Προκήρυξη είναι πρόταση για την κατάρτιση σύμβασης προσχώρησης μεταξύ της Ε.Π.Σ. Καρδίτσας ως διοργανώτριας και των ομάδων που μετέχουν στα

πρωταθλήματα των Α,΄ Α1΄ & Β΄ Ερασιτεχνικών Κατηγοριών της Ε.Π.Σ. Καρδίτσας. Με την αποδοχή της προκήρυξης συντελείται η παραπάνω σύμβαση (άρθρο 7, παρ. 2

του ΚΑΠ). Η αποδοχή της προκήρυξης με επιφύλαξη δεν γίνεται για κανένα λόγο

δεκτή και έχει σαν συνέπεια τις κυρώσεις της παρ. 3, του άρθρου 7 του ΚΑΠ.

**ΑΡΘΡΟ 3 - ΣΥΜΜΕΤΟΧΗ ΟΜΑΔΩΝ**

Στα πρωταθλήματα αυτά έχουν δικαίωμα να πάρουν μέρος οι ομάδες των παραπάνω σωματείων κατά κατηγορία, σύμφωνα με την προκήρυξη και τους πίνακες με την τελική βαθμολογική κατάταξη των σωματείων της περασμένης περιόδου 2018-2019, **καθώς και σύμφωνα με την υπ’ αριθμ 12/24-7-2019 απόφαση της Ε.Ε με την οποία επήλθε κατάργηση της Γ’ Ερασιτεχνικής Κατηγορίας** **διότι δεν κατέστη δυνατή η συγκρότηση ξεχωριστής Γ΄ Ερασιτεχνικής κατηγορίας λόγω ανυπαρξίας δηλώσεων συμμετοχής των σωματείων.** Η συμμετοχή των ομάδων αυτών στα πρωταθλήματα και σε όλους τους αγώνες είναι υποχρεωτική, σύμφωνα με όσα ειδικότερα ορίζονται από την Προκήρυξη αυτή. Σε περίπτωση που δεν τηρείται αυτή η υποχρέωση, επιβάλλονται κυρώσεις που ορίζουν οι Κανονισμοί, κατά περίπτωση.

Σε περίπτωση που, για οποιοδήποτε λόγο, η έναρξη των πρωταθλημάτων Α΄, Α1΄ και Β΄ Ερασιτεχνικής κατηγορίας για την περίοδο 2019 – 2020 δεν μπορεί να γίνει με τον προκαθορισμένο αριθμό ομάδων, **ο αριθμός τους θα συμπληρώνεται από ομάδες της αμέσως επόμενης κατηγορίας.**

Η συγκρότηση των ομίλων της Β’ Ερασιτεχνικής κατηγορίας γίνεται με απόφαση της Ε.Ε της Ε.Π.Σ.Κ. **με αμιγώς γεωγραφικά και τοπικά κριτήρια** και αφού ολοκληρωθεί η υποβολή δηλώσεων συμμετοχής εκ μέρους των σωματείων εντός των τασσόμενων προθεσμιών.

**ΑΡΘΡΟ 4 - ΔΗΛΩΣΗ ΣΥΜΜΕΤΟΧΗΣ - ΠΑΡΑΒΟΛΟ ΣΥΜΜΕΤΟΧΗΣ**

Τα σωματεία που θα συμμετάσχουν στα πρωταθλήματα των Α΄, Α1΄, Β΄ Ερασιτεχνικών Κατηγοριών της Ε.Π.Σ. Καρδίτσας, πρέπει υποχρεωτικά να υποβάλουν το αργότερο μέχρι την 16-08-2019 ημέρα Παρασκευή και ώρα 14:00 συμπληρωμένη Δήλωση Συμμετοχής σε ειδικό έντυπο και πρέπει να συνοδεύεται υποχρεωτικά από το σχετικό παράβολο που ορίζεται, για τα Σωματεία της Α΄ Κατηγορίας στο ποσό των εκατόν εβδομήντα (170,00) €, για τα Σωματεία της Α1΄ Κατηγορίας στο ποσό των εκατόν εβδομήντα (170,00) €, για τα Σωματεία της Β΄ Κατηγορίας στο ποσό των εκατόν είκοσι ευρώ (120,00) €.

Σε περίπτωση που οφείλονται χρηματικές ποινές **είτε υπάρχουν οικονομικές** **υποχρεώσεις, από οποιαδήποτε αιτία, προς την ΕΠΟ και την διοργανώτρια,** προϋπόθεση συμμετοχής στο πρωτάθλημα είναι η πλήρης και ολοσχερής εξόφληση τους, το αργότερο δέκα(10) ημέρες πριν την έναρξη του.

Tα σωματεία μαζί με τη δήλωση συμμετοχής ΥΠΟΧΡΕΩΤΙΚΑ, θα καταθέτουν στην διοργανώτρια το Συνυποσχετικό Διαιτησίας / Δήλωση Σωματείου, με επικυρωμένο νόμιμα το γνήσιο της υπογραφής του υπογράφοντος εκπροσώπου. Σε διαφορετική περίπτωση η Δήλωση Συμμετοχής του Σωματείου δεν θα γίνεται δεκτή από τη διοργανώτρια.

Όλα τα σωματεία Α, Α1΄& Β΄ κατηγορίας στη Δήλωση Συμμετοχής πρέπει υποχρεωτικά να αναφέρουν τον αριθμό ΦΑΞ του Σωματείου ή του εκπροσώπου του Σωματείου και σε περίπτωση αλλαγής αριθμού ΦΑΞ ή ΤΗΛΕΦΩΝΟΥ να ενημερώνουν έγκαιρα την Ε.Π.Σ. Καρδίτσας εγγράφως, προκειμένου να αποστέλλεται η σχετική αλληλογραφία έγκαιρα.

Η δήλωση συμμετοχής μπορεί να κατατίθεται στα γραφεία της Ε.Π.Σ. Καρδίτσας κατά τις εργάσιμες ώρες και ημέρες ή μπορεί να αποσταλεί ταχυδρομικώς, πλήρως συμπληρωμένη. Το παράβολο συμμετοχής μπορεί να κατατίθεται στο ταμείο της Ε.Π.Σ. Καρδίτσας κατά τις εργάσιμες ώρες και ημέρες ή μπορεί να κατατίθεται στον τραπεζικό λογαριασμό της Ε.Π.Σ. Καρδίτσας ΤΡΑΠΕΖΑ ΠΕΙΡΑΙΩΣ και με αριθμό (5605-026165-293) και να μας αποστέλλεται το έγγραφο της κατάθεσης του ποσού.

**ΑΡΘΡΟ 5 - ΗΜΕΡΟΜΗΝΙΑ ΕΝΑΡΞΗΣ ΤΩΝ ΠΡΩΤΑΘΛΗΜΑΤΩΝ**

      Ημερομηνία έναρξης αγώνων των πρωταθλημάτων της Α΄& Α1 Κατηγορίας ορίζεται το Σαββατοκύριακο 21 & 22 Σεπτεμβρίου 2019, ενώ ημερομηνία έναρξης του πρωταθλήματος της Β΄ Ερασιτεχνικής κατηγορίας ορίζεται το Σαββατοκύριακο 28 – 29.09.2019. Η Ε.Π.Σ. Καρδίτσας διατηρεί το δικαίωμα μετάθεσης των παραπάνω ημερομηνιών, εφόσον κρίνει ότι το επιβάλλουν ειδικοί λόγοι.

**ΑΡΘΡΟ 6 – ΓΗΠΕΔΑ ΤΕΛΕΣΗΣ ΑΓΩΝΩΝ - ΟΡΟΙ ΧΡΗΣΙΜΟΠΟΙΗΣΗΣ ΤΟΥΣ**

        Όλοι οι αγώνες διεξάγονται, υποχρεωτικά, σε γήπεδα που θα διαθέτουν τη νόμιμη άδεια λειτουργίας. **Τονίζεται ότι για την έκδοση άδειας τέλεσης αγώνων υπεύθυνο είναι το γηπεδούχο σωματείο**. Επίσης ισχύουν όσα καθορίζει το άρθρο 8 του Κ.Α.Π. Ειδικότερα:

         Τα γήπεδα των αγώνων θα ορίζονται από την αρμόδια επιτροπή της Ε.Π.Σ. Καρδίτσας. Τα σωματεία αναλαμβάνουν τις υποχρεώσεις που καθορίζονται στον Κ.Α.Π., καθώς και σε κάθε άλλη σχετική διάταξη νόμου ή κανονισμού και υπόκεινται στις κυρώσεις που προβλέπουν οι παραπάνω νόμοι και κανονισμοί σε περίπτωση που δε συμμορφωθούν με αυτές.

         Όλα τα σωματεία οφείλουν υποχρεωτικά να δηλώσουν ως έδρα τους γήπεδο με φυσικό ή τεχνητό χλοοτάπητα, προσκομίζοντας απαραίτητα το παραχωρητήριο από την αρχή που ανήκει το γήπεδο. Επίσης, κάθε σωματείο υποχρεούται να δηλώσει και εναλλακτική έδρα, προσκομίζοντας και το παραχωρητήριο από την αρχή που ανήκει το γήπεδο. Σε περίπτωση αδυναμίας εξασφάλισης γηπέδου με φυσικό ή τεχνητό χλοοτάπητα, είτε κατά τη δήλωση συμμετοχής ή κατά τη διάρκεια της αγωνιστικής περιόδου, το σωματείο έχει την υποχρέωση να δεχθεί ως έδρα του το γήπεδο που θα ορίσει η αρμόδια επιτροπή της Ε.Π.Σ. Καρδίτσας.

   Σωματεία που τα γήπεδά τους κατά την έναρξη του πρωταθλήματος όπου μετέχουν, δεν πληρούν τους όρους που προβλέπουν οι κανόνες του παιχνιδιού, μπορούν να δηλώσουν προσωρινό γήπεδο, προσκομίζοντας σχετικό έγγραφο από τον αρμόδιο φορέα που να το παραχωρεί. Διατηρούν όμως το δικαίωμα, όταν ετοιμαστούν τα γήπεδά τους, να ζητήσουν με έγγραφο από την Ένωση τον έλεγχο, την έγκριση και τη χρησιμοποίηση του δικού τους γηπέδου.

**Δικαίωμα για αίτηση αλλαγής τέλεσης αγώνα (ημέρα και ώρα διεξαγωγής) έχουν τόσο το γηπεδούχο όσο και το φιλοξενούμενο σωματείο. Η αίτηση πρέπει να υποβληθεί με έγγραφο, που θα κατατίθεται στην Ένωση το αργότερο πέντε (05) ημέρες πριν από την προγραμματισμένη μέρα τέλεσης του αγώνα, μη συμπεριλαμβανομένης της ημέρας πρωτοκόλλησης της αίτησης και θα αιτιολογείται σ’ αυτήν ο λόγος που ζητείται η αλλαγή. Ιδιαίτερα εφιστάται η πρόνοια των σωματείων στην τήρηση της παραπάνω προθεσμίας, ώστε να υπάρχει χρονική ευχέρεια για την ικανοποίηση του αιτήματός τους, με την απαραίτητη προϋπόθεση ότι η Ε.Ε της Ένωσης θα κρίνει βάσιμους τους λόγους που επικαλούνται και εφόσον, βέβαια, θα υπάρχει η δυνατότητα να ικανοποιηθεί το αίτημα.** Στον 2ο γύρο τα αιτήματα για αλλαγές αγώνων θα γίνονται δεκτά μόνο για πολύ σοβαρούς λόγους. Κάθε αίτημα που υποβάλλεται από τα σωματεία θα εξετάζεται ξεχωριστά και κατά την απόλυτη κρίση της Επιτροπής Πρωταθλήματος και της Ε.Ε της Ένωσης θα γίνεται δεκτό ή θα απορρίπτεται. Οι ομάδες έχουν υποχρέωση να συμμορφώνονται σε οποιαδήποτε απόφασή της Επιτροπής και της Ε.Ε, η οποία δεν προσβάλλεται σε κανένα όργανο.

  Σε περίπτωση αγώνων κατάταξης (π.χ. ισοβαθμία ομάδων κλπ.) ή αγώνων σε ουδέτερο γήπεδο (π.χ. για άνοδο στην ανώτερη κατηγορία ή επαναληπτικών), αυτοί θα ορίζονται, κατά την απόλυτη κρίση της Ένωσης, σε γήπεδα που θα συγκεντρώνουν τις περισσότερες εγγυήσεις (ασφάλεια, ομαλή διεξαγωγή, απόσταση, χωρητικότητα κλπ.) και θα εξασφαλίζουν, κατά το δυνατό, ίσους όρους για τις διαγωνιζόμενες ομάδες. Ακόμη κατά την απόλυτη κρίση της Ένωσης και εφόσον το επιβάλλουν ειδικοί λόγοι (χωρητικότητα γηπέδου, συνθήκες ασφάλειας κλπ.), μπορεί να ορισθεί ένα και μόνο γήπεδο όπου θα γίνουν όλοι οι αγώνες κατάταξης, επαναληπτικοί ή τελικοί.

  Σε περίπτωση επιβολής σε σωματείο ποινής στέρησης του δικαιώματος να αγωνίζεται στην έδρα του, το γήπεδο για τη διεξαγωγή των αγώνων του στο διάστημα που εκτίεται αυτή η ποινή, θα ορίζεται κατά την απόλυτη κρίση της Ένωσης και σε απόσταση 10 χιλιομέτρων τουλάχιστον, από την έδρα του τιμωρημένου σωματείου με μέριμνα, κατά το δυνατό, το άλλο σωματείο να μη μετακινείται σε μεγαλύτερη απόσταση από αυτήν που θα μετακινούνταν, αν δεν μεσολαβούσε η τιμωρία του γηπέδου. Το γηπεδούχο (τιμωρημένο) σωματείο έχει τις υποχρεώσεις των άρθρων 8 και 9 του Κ.Α.Π. Επαγγελματικών - Ερασιτεχνικών Πρωταθλημάτων (ετοιμασία γηπέδου κλπ.).

     Σε περίπτωση αδυναμίας εξασφάλισης γηπέδου κατά τα παραπάνω, το σωματείο έχει την υποχρέωση να αποδεχτεί ως έδρα του το γήπεδο που θα ορίσει η Ένωση, οπότε αποκτά την ιδιότητα του γηπεδούχου και έχει όλες γενικά τις υποχρεώσεις που απορρέουν από αυτή την ιδιότητα.

      Η διοργανώτρια των αγώνων, για τις ανάγκες συμβάσεων χορηγίας που υπογράφει, δικαιούται ηχητικού και οπτικού διαφημιστικού χρόνου πριν και κατά τη διάρκεια του ημιχρόνου του αγώνα. Δικαιούται, επίσης, να κάνει χρήση διαφημιστικών πινακίδων στα γήπεδα τέλεσης των αγώνων. Οι λεπτομέρειες για την εφαρμογή των παραπάνω θα καθοριστούν με απόφαση της Ε.Ε.

**ΑΡΘΡΟ 7 - ΑΓΩΝΙΣΤΙΚΟΣ ΧΩΡΟΣ - ΑΝΤΙΚΑΝΟΝΙΚΟΤΗΤΑ ΓΗΠΕΔΟΥ**

Ισχύουν όσα καθορίζει το άρθρο 9 του Κ.Α.Π. Τονίζεται ότι η ομάδα που αγωνίζεται εκτός έδρας, έχει το δικαίωμα να διατυπώσει σχετική ένσταση πριν από την έναρξη του αγώνα. Η ένσταση πρέπει να καταχωρηθεί υποχρεωτικά στο φύλλο αγώνα.

**ΑΡΘΡΟ 8 - ΑΓΩΝΙΣΤΙΚΟΣ ΧΩΡΟΣ - ΑΚΑΤΑΛΛΗΛΟ ΓΗΠΕΔΟ**

 Ισχύουν όσα καθορίζει το άρθρο 10 του Κ.Α.Π. Επισημαίνεται ότι για τη δυνατότητα διεξαγωγής ή συνέχισης ενός αγώνα από άποψη καταλληλότητας ή μη του γηπέδου, μόνος αρμόδιος να αποφασίσει είναι ο διαιτητής, οι δε ομάδες έχουν υποχρέωση να συμμορφώνονται σε οποιαδήποτε απόφασή του, χωρίς να δικαιούνται να υποβάλουν ένσταση για το λόγο αυτό. Η ΄Ενωση διατηρεί το δικαίωμα να αναβάλει ανά πάσα χρονική στιγμή τους αγώνες όλων των κατηγοριών ή ορισμένων ομίλων ή μεμονωμένων αγώνων, αν εκτιμήσει ότι, λόγω έκτακτων συνθηκών (δυσμενείς καιρικές συνθήκες, διακοπή συγκοινωνιών κλπ.), διαγράφεται κίνδυνος να μη διεξαχθούν οι αγώνες και προκειμένου να αποφευχθεί άσκοπη ταλαιπωρία και έξοδα μετακίνησης σωματείων, διαιτητών, συντελεστών αγώνων κλπ. ενημερώνοντας, με κάθε πρόσφορο μέσον, τα διαγωνιζόμενα σωματεία , μετά από απόφαση του Προέδρου ή του Αναπληρωτή Προέδρου ή ορισθέντος από αυτή οργάνου ή Επιτροπής, η οποία θα συνοδεύεται από σχετική τεκμηρίωση. Ειδικά για τα ερασιτεχνικά πρωταθλήματα η απόφαση για την αναβολή ενός αγώνα μπορεί να ληφθεί ακόμη, πλην των ανωτέρω, και σε λοιπές περιπτώσεις, χωρίς χρονική δέσμευση, αν υπάρχει σπουδαίος λόγος με απόφαση του Προέδρου της Ε.Π.Σ.Κ. (κατά το άρθρο 10 παρ. 4 του Κ.Α.Π.). Εάν το γήπεδο καταστεί ακατάλληλο από υπαιτιότητα της γηπεδούχου ή της αντίπαλης ομάδας ή από τους οπαδούς τους με αποτέλεσμα να είναι αδύνατη η διεξαγωγή του προγραμματισμένου αγώνα, ο διαιτητής αναγράφει λεπτομερώς στο Φ.Α τις συνθήκες κάτω από τις οποίες έγινε το γήπεδο ακατάλληλο, στη δε υπαίτια ομάδα ή στις υπαίτιες ομάδες επιβάλλονται οι ποινές του άρθρου 21 παρ. 3 του ΚΑΠ.

**ΑΡΘΡΟ 9 - ΠΡΟΓΡΑΜΜΑ ΑΓΩΝΩΝ – ΔΙΑΡΚΕΙΑ**

**ΗΜΕΡΑ ΚΑΙ ΩΡΑ ΤΕΛΕΣΗΣ ΑΓΩΝΩΝ**

Ισχύουν όσα καθορίζουν τα άρθρα 11 και 22 του Κ.Α.Π. και ειδικότερα:

1. Το πρόγραμμα των αγώνων θα ανακοινωθεί σε όλα τα σωματεία που παίρνουν μέρος στα πρωταθλήματα από την επίσημη ιστοσελίδα της Ένωσης στο διαδίκτυο ([www.epskarditsas.gr](http://www.epskarditsas.gr)).

2. Από την 1η Ιουνίου μέχρι την 30η Αυγούστου απαγορεύεται η έναρξη οποιουδήποτε αγώνα από τις 10:00 έως 17:00 ώρα.

3. Σε εξαιρετικές περιπτώσεις η διοργανώτρια μπορεί να αλλάξει την ώρα και το γήπεδο τέλεσης αυτού, υποχρεούται όμως να ειδοποιήσει όλους τους ενδιαφερόμενους τουλάχιστον 24 ώρες πριν την έναρξη του αγώνα. Το 24 ωρο αρχίζει από την ειδοποίηση των ενδιαφερομένων από τη διοργανώτρια με έναν από τους επίσημους τρόπους επικοινωνίας που προβλέπονται στον **Δικονομικό Κανονισμό** της Ε.Π.Ο.

**4. Οι ομάδες δεν έχουν δικαίωμα αναβολής οποιουδήποτε αγώνα τους, έστω κι αν σ’ αυτό συμφωνούν και οι δύο.**

5.Σε εξαιρετικές περιπτώσεις η διοργανώτρια δύναται, κατά την κρίση της, να προβεί σε αναβολή προγραμματισμένου αγώνα, χωρίς χρονικό περιορισμό για λόγους ανωτέρας βίας (π.χ. διακοπή συγκοινωνιών, θεομηνία, ακραία καιρικά φαινόμενα κ.τ.λ) ενημερώνοντας σχετικά τα ενδιαφερόμενα σωματεία.

6. Οι αγώνες θα διεξάγονται Σάββατο και Κυριακή (πρωί ή απόγευμα). Η Ένωση έχει το απόλυτο δικαίωμα να ορίζει αγώνες και σε οποιασδήποτε άλλη ημέρα, εργάσιμη ή αργία, αν αυτό επιβάλουν λόγοι έγκαιρης λήξης ή ομαλής διεξαγωγής των πρωταθλημάτων.

7. Ο ορισμός της ώρας έναρξης κάθε αγώνα εναπόκειται στην απόλυτη κρίση της αρμόδιας επιτροπής και της Ε.Ε της Ένωσης. **Σε περιπτώσεις αγώνων που διεξάγονται σε συνθήκες αυξημένης θερμοκρασίας, ο διαιτητής του αγώνα δύναται να διακόψει τον αγώνα, για χρονικό διάστημα ενός(1) έως τριών(3) λεπτών, στα μέσα του κάθε ημιχρόνου το καθένα, για λήψη υγρών ή και ανάκτηση δυνάμεων. Ο χρόνος αυτός προστίθεται κάθε ημίχρονο στο χρόνο των καθυστερήσεων.** Σε περίπτωση αδικαιολόγητης μη εμφάνισης ομάδας, κατά την ακριβή ώρα έναρξης του αγώνα ή της συνέχισης αυτού μετά το ημίχρονο, θα τις επιβάλλεται από την αρμόδια Πειθαρχική Επιτροπή χρηματική ποινή από **τριακόσια(300)** έως **δύο χιλιάδες (2000)** Ευρώ. Σε διαφορετική περίπτωση ο διαιτητής παραπέμπεται για πλημμελή σύνταξη Φ.Α και του επιβάλλονται οι αντίστοιχες πειθαρχικές ποινές.

8. Αγώνες μπορούν να διεξάγονται και βραδινές ώρες όπως ορίζουν οι διεθνείς κανονισμοί και το γήπεδο πληροί τις προϋποθέσεις, εφόσον συμφωνούν και τα δύο σωματεία.

9. Τα σωματεία θα ενημερώνονται για την ημέρα και ώρα έναρξης των αγώνων καθώς για τις ποινές των ποδοσφαιριστών από την επίσημη ιστοσελίδα της Ε.Π.Σ. Καρδίτσας. ([www.epskarditsas.gr](http://www.epskarditsas.gr)) με ευθύνη των αντιπροσώπων τους.

**ΑΡΘΡΟ 10 - ΣΤΟΛΕΣ ΟΜΑΔΩΝ / ΔΙΑΦΗΜΙΣΗ**

Ισχύουν όσα καθορίζει το άρθρο 14 του Κ.Α.Π. και ο κανόνας 4 των Κανόνων του Παιχνιδιού. Ειδικότερα:

            1. Ο διαιτητής ελέγχει την ορθότητα της στολής και αν διαπιστώσει ότι ποδοσφαιριστής φέρει αντικανονική στολή ή αντικείμενα που μπορεί να είναι επικίνδυνα για τους υπόλοιπους ποδοσφαιριστές ή και για τον ίδιο, διατάζει την προσωρινή απομάκρυνση του ποδοσφαιριστή, μέχρις ότου συμμορφωθεί στις υποδείξεις του. Η εκ νέου είσοδος του ποδοσφαιριστή στον αγώνα γίνεται μετά από άδεια του διαιτητή. Μη συμμόρφωση ποδοσφαιριστή στις υποδείξεις του διαιτητή για αποκατάσταση της ορθότητας της στολής του, συνεπάγεται την αποβολή του.

            2. Για τη χρήση διαφήμισης στις φανέλες των ποδοσφαιριστών ισχύουν όσα καθορίζονται στην παράγραφο 4 του άρθρου 14 του Κ.Α.Π.

            3**. Οι ομάδες έχουν υποχρέωση να μετέχουν στους αγώνες με τα χρώματα της στολής (κύριας ή εναλλακτικής) που δήλωσαν στην αρχική δήλωση συμμετοχής. Στην περίπτωση που οι διαγωνιζόμενες ομάδες έχουν στολές με τα ίδια χρώματα ή παρεμφερή, η φιλοξενούμενος ομάδα έχει υποχρέωση να αλλάξει στολή, ώστε να διευκολύνεται το έργο των ποδοσφαιριστών.**

            4. Οι αριθμοί στις φανέλες των ποδοσφαιριστών πρέπει να κυμαίνονται από το 1 έως το 18.

            5. Σε περίπτωση ματαίωσης αγώνα, ύστερα από απόφαση του διαιτητή, λόγω άρνησης για αλλαγή στολής της ομάδας, η υπαίτια για τη ματαίωση ομάδα υπόκειται στις κυρώσεις του άρθρου 14 του Κ.Α.Π. Επαγγελματικών - Ερασιτεχνικών Πρωταθλημάτων.

**ΑΡΘΡΟ 11 – ΔΙΑΙΤΗΤΕΣ ΑΓΩΝΩΝ – ΕΞΟΔΑ ΔΙΑΙΤΗΣΙΑΣ**

Οι διαιτητές όλων των αγώνων των πρωταθλημάτων θα ορίζονται από το κατά περίπτωση αρμόδιο όργανο όπως ειδικότερα προβλέπουν οι διατάξεις του Κανονισμού Διαιτησίας (σε συνδυασμό με το άρθρο 12 του Κ.Α.Π.) όπως τροποποιήθηκαν και ισχύουν σήμερα.

Η Επιτροπή Διαιτησίας της Ε.Π.Σ. Καρδίτσας, δύναται σε αγώνες όλων των Πρωταθλημάτων, της αρμοδιότητάς της, να ορίσει και 4ο Διαιτητή κατά την κρίση της.

Όταν βάσιμοι λόγοι το επιβάλλουν (έλλειψη επαρκούς αριθμού διαθέσιμων διαιτητών), η αρμόδια Επιτροπή Διαιτησίας μπορεί να ορίσει σε αγώνες όλων των κατηγοριών, να τους διευθύνει ένας διαιτητής (χωρίς βοηθούς διαιτητές).

Εφόσον υπάρχει αποχή διαιτητών για οποιαδήποτε λόγο, μερική ή ολική ή εφόσον ο αριθμός εν ενεργεία διαιτητών δεν επαρκεί για την κάλυψη όλων των αγώνων του προγράμματος, η Ε.Ε της ΕΠΣ δύναται να ζητήσει τον ορισμό διαιτητών, από οποιαδήποτε άλλη ΕΠΣ, για την κάλυψη όλων ή ορισμένου αριθμού αγώνα. Σε περίπτωση άρνησης των ΕΔ των άλλων ΕΠΣ να ορίσουν διαιτητές, τον ορισμό διενεργεί υποχρεωτικά η Κεντρική Επιτροπή Διαιτησίας της ΕΠΟ(ΚΕΔ/ΕΠΟ).

Σε περίπτωση αποχής διαιτητών ή ομαδικών ή πολλαπλών ατομικών κωλυμάτων από αγώνες τοπικών πρωταθλημάτων η απέχοντες διαιτητές, τίθενται από την Επιτροπή Διαιτησίας της Ένωσης ή την ΚΕΔ/ΕΠΟ εκτός ορισμού από κάθε αγώνα Εθνικού ή τοπικού πρωταθλήματος για το υπόλοιπο της αγωνιστικής περιόδου και δεν μπορούν να αξιολογηθούν από την ΚΕΔ/ΕΠΟ για την αμέσως επόμενη αγωνιστική περίοδο.

**Τα έξοδα διαιτησίας του αγώνα βαραίνουν εξ ολοκλήρου το γηπεδούχο σωματείο, το οποίο οφείλει να εξοφλεί τους διαιτητές πριν την έναρξη του αγώνα.** Σε περίπτωση μη καταβολής των εξόδων διαιτησίας ο διαιτητής δεν διεξάγει τον αγώνα. Ο αγώνας αυτός κατακυρώνεται υπέρ της αντιπάλου ομάδας με τέρματα 0-3 και η γηπεδούχος ομάδα τιμωρείται ως ακολούθως:

Με χρηματική ποινή πεντακοσίων(500) Ευρώ για τα τοπικά πρωταθλήματα. Μέχρι την εξόφληση της ως άνω δαπάνης στη διοργανώτρια, δεν ορίζονται αγώνες της ομάδας αυτής και κατακυρώνονται υπέρ της αντιπάλου ομάδας.

**ΑΡΘΡΟ 12 - ΦΥΛΛΟ ΑΓΩΝΑ**

1. Για κάθε αγώνα πρωταθλήματος συντάσσεται με στυλό μελάνης ή διαρκείας, σύμφωνα με τις διατάξεις του άρθρου 15 του Κ.Α.Π σχετικό Φύλλο Αγώνα (σε τέσσερα αντίγραφα), το οποίο είναι έντυπο της διοργανώτριας του αγώνα (ΈΝΩΣΗ).

2. Ο διαιτητής έχει την υποχρέωση να στείλει - την επόμενη μέρα που έγινε ο αγώνας – στη διοργανώτρια (ΈΝΩΣΗ), τα δύο αντίγραφα του Φύλλου Αγώνα μαζί με την έκθεση του Παρατηρητή Αγώνα αν έχει οριστεί.

3. Οι αρχηγοί των διαγωνιζόμενων ομάδων έχουν την υποχρέωση να υπογράφουν στο Φ.Α, τόσο για την σύνθεση των ομάδων τους όσο και για το αποτέλεσμα του αγώνα και τις παρατηρήσεις του διαιτητή. Ιδιαίτερα εφιστάται η προσοχή των αρχηγών να ελέγχουν την ορθότητα των στοιχείων που αναγράφει ο διαιτητής (συνθέσεις, αριθμοί φανέλων, παρατηρήσεις κλπ). γιατί, τυχόν παράλειψη ή εσφαλμένη αναγραφή δεν μπορεί να αναγνωριστεί εκ των υστέρων.

4. Η υπογραφή του Φ.Α είναι υποχρεωτική για τους αρχηγούς των διαγωνιζόμενων ομάδων ή τους αντικαταστάτες τους, οι οποίοι, όμως, έχουν δικαίωμα να διατυπώνουν τυχόν διαφωνίες ή επιφυλάξεις τους. Οι λόγοι των διαφωνιών ή των επιφυλάξεων θα πρέπει σε κάθε περίπτωση να αναγράφεται στο Φ.Α. Σε περίπτωση άρνησης τους να συμμορφωθούν σε αυτή την υποχρέωση και ανεξάρτητα από τις κυρώσεις που προβλέπονται σε βάρος τους, το Φ.Α θεωρείται ισχυρό. Η κατά τα ανωτέρω, υπογραφή (ή η άρνηση υπογραφής) του Φ.Α επέχει υποχρεωτικά θέση γνωστοποίησης του περιεχόμενου του, καθώς και των πραγματικών γεγονότων που αναγράφονται σε αυτό, για τις διαγωνιζόμενες ομάδες. Η υπογραφή του Φ.Α είναι υποχρεωτικά για τον διαιτητή και τους βοηθούς διαιτητές.

5. Οι ακολουθούσες τη σύνταξη του Φ.Α εκθέσεις διαιτητών, δύνανται να αναφέρονται και σε γεγονότα ή σε περιστατικά βίας που έλαβαν χώρα μετά τη σύνταξη και την υπογραφή αυτού.

**ΑΡΘΡΟ 13 – ΠΑΡΑΤΗΡΗΤΗΣ ΑΓΩΝΑ**

     Έχει εφαρμογή το άρθρο 13 του Κ.Α.Π.

**Η διοργανώτρια θα ορίζει παρατηρητή αγώνα, κάθε φορά που αυτή κρίνει ότι απαιτείται, αξιολογώντας τον κάθε αγώνα ξεχωριστά.**

**ΑΡΘΡΟ 14 – ΠΡΟΠΟΝΗΤΗΣ – ΥΠΕΥΘΥΝΟΣ ΑΓΩΝΙΣΤΙΚΗΣ ΛΕΙΤΟΥΡΓΙΑΣ**

1. Όλα τα σωματεία που συμμετέχουν στο πρωτάθλημα της Α΄ Κατηγορίας της Ε.Π.Σ. ΚΑΡΔΙΤΣΑΣ είναι υποχρεωμένα να απασχολούν προπονητή κάτοχο διπλώματος UEFA C τουλάχιστον. Τα Σωματεία που δεν τηρούν την ως άνω διάταξη παραπέμπονται στα αρμόδια δικαστικά όργανα και επιβάλλεται χρηματικό πρόστιμο εκατό ευρώ (100,00 €) ανά αγώνα.
2. Τα Σωματεία της Α1΄ & Β΄ Κατηγορίας της Ε.Π.Σ Καρδίτσας δεν είναι υποχρεωμένα να απασχολούν προπονητή κάτοχο διπλώματος UEFA.
3. Οι εκτελούντες χρέη προπονητή σε όλες ανεξαιρέτως τις κατηγορίες θα πρέπει υποχρεωτικά να κατέχουν Δελτίο Πιστοποίησης Προπονητή (κάρτα πάγκου προπονητή), που εκδίδεται από την Ε.Π.Σ.Κ. με κατάθεση παραβόλου 75,00 ευρώ.
4. Όλα τα Σωματεία της Α1΄ & της Β΄ κατηγορίας είναι υποχρεωμένα να έχουν είτε προπονητή κάτοχο διπλώματος UEFA και να έχει εκδοθεί ΔΕΛΤΙΟ ΠΙΣΤΟΠΟΙΗΣΗΣ ΠΡΟΠΟΝΗΤΗ από την Ε.Π.Σ Καρδίτσας είτε ΥΠΕΥΘΥΝΟ αγωνιστικής λειτουργίας και να έχει εκδοθεί «ΔΕΛΤΙΟ ΥΠΕΥΘΥΝΟΥ ΑΓΩΝΙΣΤΙΚΗΣ ΛΕΙΤΟΥΡΓΙΑΣ» από την Ε.Π.Σ Καρδίτσας με κατάθεση παραβόλου 75,00 ευρώ.
5. Σε κάθε τυχόν αλλαγή προπονητή ή υπεύθυνου αγωνιστικής λειτουργίας το σωματείο οφείλει εντός τριών (3) ημερών να ενημερώσει την ΕΠΣ Καρδίτσας και εντός δεκαπέντε(15) ημερών να έχει προβεί σε αντικατάσταση διαφορετικά θα ελέγχεται πειθαρχικά.
6. **Το δελτίο πιστοποίησης προπονητή εκδίδεται μία (1) φορά το χρόνο εκτός εάν ο προπονητής αλλάξει ομάδα.**
7. **Από τα τηρούμενα στοιχεία του Συνδέσμου Προπονητών Νομού Καρδίτσας και το αρχείο της ΕΠΣ Καρδίτσας, διαπιστώνεται ότι δεν υπάρχει ικανός αριθμός προπονητών σύμφωνα με το άρθρο 6 παρ. 2α του Κανονισμού Προπονητών 2019(ταυτότητα τριετίας).**
8. **Ποδοσφαιριστής στον οποίο θα εκδοθεί προ της ενάρξεως των αγώνων της αγωνιστικής περιόδου (δελτίο υπεύθυνου αγωνιστικής λειτουργίας), δεν μπορεί στη διάρκεια της αγωνιστικής περιόδου να επανέλθει και να αγωνιστεί με την ιδιότητα του ποδοσφαιριστή καθ΄ όλη τη διάρκεια της αγωνιστικής περιόδου, σε αντίθετη περίπτωση θεωρείται αντικανονική η συμμετοχή του.**
9. **Ποδοσφαιριστής ο οποίος αγωνίστηκε κατά την τρέχουσα αγωνιστική περίοδο, δεν μπορεί να του εκδοθεί δελτίο υπεύθυνου αγωνιστικής λειτουργίας.**

**ΑΡΘΡΟ 15 – ΔΕΛΤΙΑ ΑΤΟΜΙΚΩΝ ΣΤΟΙΧΕΙΩΝ ΚΑΙ ΜΕΤΑΒΟΛΩΝ ΠΟΔΟΣΦΑΙΡΙΣΤΩΝ – ΚΑΡΤΑ ΥΓΕΙΑΣ ΑΓΩΝΙΖΟΜΕΝΩΝ ΠΟΔΟΣΦΑΙΡΙΣΤΩΝ.**

1. Οι ομάδες σε όλους τους αγώνες τους υποχρεούνται να έχουν μαζί τους και να παραδίδουν στον διαιτητή:

α. Τα δελτία ατομικών στοιχείων και μεταβολών των ποδοσφαιριστών τους.

β. Η κάρτα υγείας αθλητή των ποδοσφαιριστών στην οποία θα αναγράφεται υποχρεωτικά τα πλήρη στοιχεία αυτών καθώς, θα φέρει δε ιατρική θεώρηση, στην οποία θα αναγράφεται ότι οι ποδοσφαιριστές είναι απολύτως υγιείς και ικανοί να αγωνίζονται σε αγώνες της ομάδας τους**. Η κάρτα υγείας ποδοσφαιριστή ισχύει για ένα(1) έτος από τη θεώρηση της, η οποία γίνεται από καρδιολόγο, εκδίδεται σύμφωνα με τα οριζόμενα στη παρ. 9 άρθρο 33 του Ν. 2725/99, όπως τροποποιήθηκε με το άρθρο 16 του Ν. 4479/17(ΦΕΚ 94A / 2017) και την υπ. αριθμ. 386611/15976/1417/152/13-8-2018 κοινή υπουργική απόφαση των Υπουργών Υγείας και Υφυπουργού Αθλητισμού και πρέπει να ισχύει κατά την ημέρα τέλεσης του αγώνα.** Η με οποιαδήποτε άλλο τρόπο απόδειξη της υγείας των ποδοσφαιριστών είναι απαράδεκτη. Όποιος ποδοσφαιριστής δεν αποδεχθεί την επεξεργασία των προσωπικών του δεδομένων (αποκλειστικά για τους λόγους που αναγράφονται στη πράξη συναίνεσης) από τις ΕΠΣ και την ΕΠΟ, δεν θα έχει δικαίωμα συμμετοχής στις διοργανώσεις που έχει δικαίωμα να αγωνίζεται η ομάδα του. Η τυχόν αντικανονική συμμετοχή του θα επισύρει τις προβλεπόμενες από τον ΚΑΠ ή οποιονδήποτε άλλο Κανονισμό ποινές.

γ. Δελτίο πιστοποίησης προπονητή

2. Ο διαιτητής είναι υποχρεωμένος, πριν από την έναρξη του αγώνα, να ελέγξει τα δελτία και τις κάρτες υγείας αθλητών των ποδοσφαιριστών και να σημειώσει στην οικεία στήλη του Φ.Α τις σχετικές παρατηρήσεις του (ελλείψεις, λήξη ισχύος ιατρικής θεώρησης, δήλωση συναίνεσης ή όχι, κλπ).

**ΑΡΘΡΟ 16 - ΙΑΤΡΟΣ ΑΓΩΝΑ - ΩΡΑ ΠΡΟΣΕΛΕΥΣΗΣ ΟΜΑΔΩΝ –ΑΛΛΑΓΕΣ ΠΟΔΟΣΦΑΙΡΙΣΤΩΝ ΣΤΟΝ ΑΓΩΝΑ- ΜΠΑΛΛΕΣ ΑΓΩΝΑ**

Ισχύουν όσα καθορίζει το άρθρο 16 του Κ.Α.Π. και ειδικότερα:

1. Σε όλους τους ερασιτεχνικούς αγώνες είναι υποχρεωτική, με ευθύνη της γηπεδούχου ομάδας, η παρουσία προσώπου που θα ασκεί καθήκοντα ιατρού αγώνα. Το πρόσωπο αυτό δύναται να είναι είτε ιατρός είτε νοσηλευτής είτε διασώστης, απόφοιτος των ΤΕΙ και διαπιστευμένος του ΕΚΑΒ ή ειδικά πιστοποιημένος στην παροχή πρώτων βοηθειών και ιδιαίτερα σε αθλητικά γεγονότα, για να είναι σε θέση να αντιμετωπίσει αιφνίδια και επικίνδυνα για τη ζωή περιστατικά που μπορεί να προκύψουν σε έναν ποδοσφαιρικό αγώνα. Σε αντίθετη περίπτωση, ο αγώνας δεν διεξάγεται με υπαιτιότητα της γηπεδούχου ομάδας και επιβάλλονται οι ποινές που προβλέπει ο Κ.Α.Π. **Κατ΄ εξαίρεση, αν για λόγους ανωτέρας βίας, το πρόσωπο που ασκεί καθήκοντα ιατρού του αγώνα δεν προσέλθει στον αγώνα ή κατά τη διάρκεια του αγώνα, αποχωρήσει λόγω κατεπείγουσας περίπτωσης, ο αγώνας δεν αρχίσει ή διακόπτεται οριστικά, αντίστοιχα, χωρίς ευθύνη της γηπεδούχου ομάδας, πλην, όμως, για τη συνδρομή των ως άνω προϋποθέσεων αποφασίζει η οικεία Πειθαρχική Επιτροπή.** Εάν διεξαχθεί ο αγώνας, πέραν των ανωτέρω ποινών για την γηπεδούχο ομάδα που ισχύουν, ο διαιτητής παραπέμπεται για πειθαρχικό έλεγχο.

       2. Καθεμιά από τις διαγωνιζόμενες ομάδες είναι υποχρεωμένη, κατά τη διάρκεια τέλεσης των αγώνων, να είναι εφοδιασμένη με το κατάλληλο φαρμακευτικό και ιατρικό εξοπλισμό.

       3. Ως προσέλευση ομάδας νοείται η έγκαιρη παρουσίαση στο γήπεδο όλων των ποδοσφαιριστών της με πλήρη τα απαραίτητα στοιχεία (στολή, δελτία αθλητικής ιδιότητας, κάρτα υγείας αθλητή κλπ.) για τη συμμετοχή τους στον αγώνα. Η διαπίστωση της έγκαιρης και κανονικής προσέλευσης των διαγωνιζόμενων ομάδων θα γίνεται πριν ο διαιτητής αποφανθεί για την κανονικότητα ή όχι του γηπέδου. Ο διαιτητής είναι υπεύθυνος για την τήρηση της ακριβούς ώρας έναρξης που αναγράφεται στο φύλλο αγώνα.

       4. Αν ομάδα παρουσιαστεί στον αγωνιστικό χώρο με λιγότερους από εννέα (9) ποδοσφαιριστές ματαιώνεται ο αγώνας, η ομάδα αυτή θεωρείται υπαίτια για τη ματαίωση και της επιβάλλονται οι κυρώσεις του άρθρου 21 του Κ.Α.Π.

       5. **Σε όλα τα ερασιτεχνικά πρωταθλήματα επιτρέπονται μέχρι τέσσερις (4) αλλαγές σε κάθε αγώνα.**

        6. Η γηπεδούχος ομάδα είναι υπεύθυνη για την προσκόμιση στο διαιτητή ικανού αριθμού μπαλών για τη διεξαγωγή του αγώνα. Στους αγώνες κατάταξης (μπαράζ), επαναληπτικούς ή τελικούς, κάθε ομάδα υποχρεούται να έχει στη διάθεση του διαιτητή από την έναρξη μέχρι τη λήξη του αγώνα πέντε (5) μπάλες κανονικές και σε καλή κατάσταση. Για τη μπάλα που θα χρησιμοποιηθεί αποφασίζει ο διαιτητής.

**ΑΡΘΡΟ 17 - ΑΔΥΝΑΜΙΑ ΣΥΜΜΕΤΟΧΗΣ ΟΜΑΔΑΣ ΣΕ ΑΓΩΝΕΣ**

  Σχετικά με την αδυναμία Σωματείου να πάρει μέρος σε αγώνα πρωταθλήματος Α΄, Α1΄ & Β΄ Ερασιτεχνικής Κατηγορίας, ρυθμίζονται από το άρθρο 17 του Κ.Α.Π , σε περίπτωση που η ομάδα δεν κατέλθει να αγωνιστεί ή παραιτηθεί από αγώνα ή αγώνες, χωρίς να συντρέχουν λόγοι ανωτέρας βίας. Ομάδα που δεν μπορεί να πάρει μέρος σε αγώνα, πρέπει να ειδοποιήσει έγκαιρα και αιτιολογημένα με έγγραφό της τη διοργανώτρια, πριν από τέσσερις(4) τουλάχιστον ημέρες, εκτός αν ειδοποιήθηκε, για την υποχρέωση της να αγωνιστεί, σε χρονικό διάστημα μικρότερο των οκτώ(8) ημερών οπότε η ειδοποίηση αυτή πρέπει να γίνει πριν από τρεις(3) τουλάχιστον ημέρες. Οπωσδήποτε, οι λόγοι που θα επικαλείται ένα σωματείο για να ζητήσει αναβολή αγώνα του ή να δικαιολογήσει μη κάθοδό του σ΄ αυτόν, πρέπει να συνιστούν ανώτερη βία (διακοπή συγκοινωνιών κλπ.). Επίκληση συμμετοχής σε κοινωνικές εκδηλώσεις (χοροί, γάμοι, βαφτίσια, τοπικές γιορτές κλπ.) δεν συνιστούν ανώτερη βία, Πάντως, σε κάθε περίπτωση, το βάσιμο των λόγων κρίνει αποκλειστικά και μόνο η αρμόδια επιτροπή ή η Ε.Ε της Ένωσης, τα δε σωματεία οφείλουν να συμμορφώνονται στην απόφασή της.

**ΑΡΘΡΟ 18 - ΜΗ ΤΕΛΕΣΗ Ή ΔΙΑΚΟΠΗ ΑΓΩΝΑ**

Αγώνας που δεν τελέστηκε ή που δεν έληξε με υπαιτιότητα της μιας εκ των δύο ομάδων προσμετράτε για την έκτιση ποινών, ΜΟΝΟΝ, της ανυπαίτιας – αντιπάλου ομάδας (ποδοσφαιριστών, αξιωματούχων και της ίδιας) και η υπαίτια ομάδα τιμωρείται σύμφωνα με το άρθρο 21 του Κ.Α.Π.

Αγώνας που δεν τελέστηκε ή δεν έληξε με υπαιτιότητα και των δύο ομάδων δεν προσμετράτε για την έκτιση ποινών για καμία από τις δύο ομάδες και τιμωρούνται (οι δύο ομάδες) σύμφωνα με το άρθρο 21 του Κ.Α.Π.

Αγώνας που δεν τελέστηκε ή δεν έληξε - χωρίς να ευθύνεται καμία από τις διαγωνιζόμενες ομάδες και του οποίου το αποτέλεσμα ακυρώθηκε με τελεσίδικη απόφαση, επαναλαμβάνεται ή συνεχίζεται. Σ’ αυτή την περίπτωση ο αγώνας τελείται **(συνεχίζεται) ή επαναλαμβάνεται μέσα σε δεκαπέντε (15) μέρες από τη μέρα του πρώτου ορισμού (περίπτωση μη τέλεσης) ή της έκδοσης της απόφασης επανάληψης ή συνέχισης (περίπτωση διακοπής).**

Αγώνας που δεν έληξε χωρίς υπαιτιότητα των διαγωνιζόμενων ομάδων (π.χ. λόγω κακών καιρικών συνθηκών, λόγω διακοπής του ηλεκτρικού ρεύματος κλπ.) επανορίζεται και συνεχίζεται για το υπολειπόμενο της διακοπής χρονικό διάστημα με τους ίδιους όρους που υπήρχαν κατά τη διακοπή του (π.χ. αριθμός τερμάτων, αριθμός ποδοσφαιριστών κλπ.). Στο δεύτερο τμήμα του διακοπέντος αγώνα μπορούν να συμμετάσχουν ακόμη και 11 ή 15 με τις αλλαγές – διαφορετικοί ποδοσφαιριστές από εκείνους που αγωνίστηκαν στο πρώτο κομμάτι του αγώνα, αλλά δεν μπορούν να συμμετάσχουν όσοι ποδοσφαιριστές έχουν τιμωρηθεί με αποκλεισμό, λόγω αποβολής. Οι ποινές που επιβλήθηκαν στους ποδοσφαιριστές στον διακοπέντα αγώνα εκτίονται κανονικά στους αγώνες που τον ακολουθούν, ακόμη και σε άλλη ομάδα, αν ένας τιμωρηθείς ποδοσφαιριστής πάρει στο μεταξύ μεταγραφή, ενώ στην περίπτωση ποδοσφαιριστή που αποβλήθηκε στον διακοπέντα αγώνα, η συνέχιση του αγώνα αυτού δεν προσμετράται για την έκτιση της ποινής που του επιβλήθηκε. Στην περίπτωση, όμως, που στο ενδιάμεσο των δύο αυτών αγώνων, ο ίδιος ποδοσφαιριστής αποβληθεί σε άλλον αγώνα, η συνέχιση του διακοπέντος αγώνα προσμετράται για την έκτιση της ποινής του.

Αν ο αγώνας δεν αρχίσει ή διακοπεί πριν από την κανονική λήξη του, λόγω παραβάσεων του άρθρου 15 του Πειθαρχικού Κώδικα, εκτός των ανωτέρω ποινών η υπαίτια ομάδα τιμωρείται **με αφαίρεση ενός(-1) βαθμού** από τον πίνακα βαθμολογίας του πρωταθλήματος που συμμετέχει και τις λοιπές ποινές που προβλέπονται στο αυτό άρθρο (15 του Π .Κ.).

Εάν μία ομάδα αποχωρήσει από έναν αγώνα μετά την έναρξή του, τιμωρείται με αφαίρεση πέντε (5) βαθμών από την τρέχουσα και πέντε(5) βαθμών από την επόμενη αγωνιστική περίοδο και χρηματική ποινή έως δύο χιλιάδες (2000 Ευρώ) για τα Σωματεία.

Σε αυτή τη περίπτωση η υπαίτια ομάδα δεν δικαιούται μερίδιο από τις εισπράξεις του αγώνα, το οποίο περιέρχεται στη διοργανώτρια.

Ως προς την ισχύ του φύλλου αγώνα και όσων γράφτηκαν σ’ αυτό ισχύουν, κατά περίπτωση, όσα καθορίζονται στο άρθρο 21 του Κ.Α.Π., ο δε διαιτητής υποχρεούται να αναφέρει την αιτία που οδήγησε στην μη τέλεση ή τη διακοπή στο Φ.Α.

**ΑΡΘΡΟ 19 – ΕΠΑΝΑΛΗΠΤΙΚΟΙ ΑΓΩΝΕΣ**

Αγώνας που αναβάλλεται ή διακόπτεται εξ αιτίας των καιρικών συνθηκών, μη προσέλευση διαιτητών, κλπ αναβάλλεται οριστικά και επαναλαμβάνεται με απόφαση της διοργανώτριας.

**Κάθε αγώνας που θεωρείται επαναληπτέος, διεξάγεται μέσα σε δεκαπέντε (15) ημέρες από την τελεσίδικη απόφαση στο ίδιο γήπεδο που είχε αρχικά οριστεί.**

**ΑΡΘΡΟ 20- ΑΠΑΓΟΡΕΥΣΗ ΣΥΜΜΕΤΟΧΗΣ ΠΟΔΟΣΦΑΙΡΙΣΤΩΝ ΣΕ ΑΓΩΝΕΣ**

1.Απαγορεύεται σε ομάδα να χρησιμοποιήσει σε φιλικό αγώνα της με ομάδα της ημεδαπής ή της αλλοδαπής, ποδοσφαιριστή που ανήκει στη δύναμη άλλης Ελληνικής ομάδας, χωρίς την έγγραφη συγκατάθεση της τελευταίας, η οποία πρέπει να κατατεθεί στην ΕΠΟ, οπωσδήποτε πριν από την τέλεση του αγώνα αυτού. **Η ομάδα** **που χρησιμοποίησε** **τον παίκτη, κατά παράβαση αυτής της διάταξης, εφ’ οσον καταγγελθεί στη διοργανώτρια αρχή, μέσα σε αποκλειστική προθεσμία δέκα(10 ημερών), από την ομάδα στην οποία ανήκει ο παίκτης τιμωρείται με χρηματική ποινή έως δύο χιλιάδες (2.000) ευρώ.**

2.**Απαγορεύεται σε ποδοσφαιριστή να αγωνιστεί εντός 24ώρου σε δύο αγώνες της ομάδας που ανήκει (ή άλλων ομάδων, π.χ. της Εθνικής ομάδας).** Ο υπολογισμός του 24ώρου αρχίζει από το τελευταίο λεπτό συμμετοχής του ποδοσφαιριστή στον πρώτο αγώνα και πρέπει να συμπληρώνεται πριν την έναρξη του δεύτερου αγώνα. Παράβαση της διάταξης αυτής **συνιστά αντικανονική συμμετοχή και τιμωρείται με απώλεια του δεύτερου αγώνα και τις λοιπές ποινές του άρθρου 23 του ΚΑΠ.**

        3. Απαγορεύεται η συμμετοχή σε ομάδα ανδρών ποδοσφαιριστή που δεν έχει συμπληρώσει το 14ο έτος της ηλικίας του. Ο διαιτητής υποχρεούται να μην επιτρέπει την συμμετοχή του. Εάν όμως παρά ταύτα ο ποδοσφαιριστής μετάσχει στον αγώνα θεωρείται αντικανονική η συμμετοχή του. Ο διαιτητής τιμωρείται από το αρμόδιο όργανο με ποινή απαγόρευσης διαιτησίας αγώνων για τρεις (3) τουλάχιστον μήνες. Για τον προσδιορισμό της ηλικίας των ποδοσφαιριστών ως ημερομηνία γέννησής τους θεωρείται η 1η Ιανουαρίου του έτους γέννησής τους. Ως συμπλήρωση της ηλικίας των 14 ετών των ποδοσφαιριστών για να αποκτήσουν το δικαίωμα να αγωνίζονται σε ανδρικές ομάδες νοείται η ημερολογιακή των 14 ετών (από την ημέρα των γενεθλίων των 14 ετών και μετά). Παράβαση της διάταξης αυτής συνεπάγεται απώλεια του αγώνα, αν υποβληθεί ένσταση αντικανονικής συμμετοχής, κατά τα οριζόμενα στο άρθρο 23 του Κ.Α.Π.

        4.Στους αγώνες των τοπικών πρωταθλημάτων είναι υποχρεωτική η συμμετοχή στην ενδεκάδα κάθε ομάδας και καθ’ όλη τη διάρκεια του αγώνα επτά (7) ποδοσφαιριστών που έχουν δικαίωμα να αγωνίζονται σε ελληνικές εθνικές ομάδες ή που έχουν την ελληνική ιθαγένεια (ελληνική ταυτότητα ή διαβατήριο). Στους ίδιους αγώνες επιτρέπεται η αναγραφή στο Φ.Α. και η συμμετοχή τους στον αγώνα μέχρι τεσσάρων (4) αλλοδαπών ποδοσφαιριστών που δεν δικαιούνται να αγωνίζονται στις ελληνικές ομάδες**. Η αναγραφόμενη έναρξη και λήξη ισχύος στα δελτία αθλητικής ιδιότητας αλλοδαπών ποδοσφαιριστών πρέπει να καλύπτει την συμμετοχή τους στους αγώνες, άλλως η συμμετοχή είναι αντικανονική.**

        5. Απαγορεύεται η είσοδος στον αγωνιστικό χώρο και η συμμετοχή στον αγώνα ως ποδοσφαιριστή, φυσικού προσώπου που έχει τιμωρηθεί με οποιαδήποτε ιδιότητα (αξιωματούχου, προπονητή, φυσικοθεραπευτή κλπ.). Τυχόν συμμετοχή, σε αγώνα, είναι αντικανονική και σε περίπτωση ένστασης, συνεπάγεται την απώλεια του αγώνα για την υπαίτια ομάδα, κατά τα προβλεπόμενα στο άρθρο 23 του Κ.Α.Π.

       6. Κατά τη διάρκεια μίας χρονικής περιόδου, από την 1η Ιουλίου έως την 30ή Ιουνίου του επόμενου έτους, οι ερασιτέχνες ποδοσφαιριστές δύναται να αγωνιστούν, σε επίσημους αγώνες, μόνο για δύο σωματεία (ανεξαρτήτως της Ομοσπονδίας στην οποία ανήκουν). Κατά τη διάρκεια της ίδιας περιόδου, οι ερασιτέχνες ποδοσφαιριστές δύνανται να εγγράφονται – μετεγγράφονται σε τρία (3), το ανώτατο, ερασιτεχνικά σωματεία στα οποία περιλαμβάνεται και το αρχικό που τους βρίσκει εγγεγραμμένους την 1η Ιουλίου, αλλά να αγωνίζονται μόνο για λογαριασμό δύο (2). Η τυχόν συμμετοχή τους σε αγώνες του τρίτου σωματείου συνιστά αντικανονική συμμετοχή και δίδει το δικαίωμα υποβολής ένστασης, σύμφωνα με το άρθρο 23 του Κ.Α.Π.

        7. Διαιτητές εν ενεργεία ή μη δεν έχουν δικαίωμα να μετέχουν ως ποδοσφαιριστές σε αγώνες, τυχόν συμμετοχή τους είναι αντικανονική και επισύρει τις προβλεπόμενες από τον Κ.Α.Π. κυρώσεις σε περίπτωση υποβολής σχετικής ένστασης.

        8. Ένας ποδοσφαιριστής, όταν έχει αποκτήσει ταυτότητα προπονητή Ε.Π.Ο. ή UEFA ή έχει υποβάλλει αίτηση για έκδοση ταυτότητας προπονητή, παύει αυτόματα να έχει δικαίωμα να αγωνίζεται. Η συμμετοχή του θεωρείται ως αντικανονική συμμετοχή και επισύρει τις από τους Κανονισμούς της Ε.Π.Ο. προβλεπόμενες ποινές για τον ίδιο και το σωματείο (άρθρο 23 Κ.Α.Π.).

        9. Ένας ποδοσφαιριστής που έχει αποκτήσει ταυτότητα προπονητή Ε.Π.Ο. ή UEFA ανεξαρτήτως εάν αυτή έχει λήξει ή βρίσκεται εν ισχύ, εφόσον επιθυμεί να αγωνίζεται, θα πρέπει να καταθέσει την ταυτότητα αυτή στην Ε.Π.Ο. τουλάχιστον δέκα (10) ημέρες πριν την έναρξη της αγωνιστικής περιόδου της κατηγορίας στην οποία θέλει να αγωνιστεί και να υποβάλλει έγγραφη δήλωση με την οποία θα δηλώνει ότι αυτή την αγωνιστική περίοδο επιθυμεί να αγωνιστεί ως ποδοσφαιριστής. Μετά από την ενέργεια αυτή δεν έχει δικαίωμα να εργαστεί ως προπονητής καθ’ όλη τη διάρκεια της αγωνιστικής περιόδου.

       10. Ένας ποδοσφαιριστής που έχει υποβάλλει την κατά την ανωτέρω παράγραφο δήλωση και διαθέτει τα ανάλογα προσόντα, δύναται να απασχολείται ως προπονητής στα τμήματα υποδομών του σωματείου στο οποίο αγωνίζεται.

        11. Απαγορεύεται σε ποδοσφαιριστή να αγωνιστεί σε αγώνες του σωματείου που ανήκει, εφόσον δεν έχει προβεί σε έγκαιρη και νομότυπη δήλωση συναίνεσης της επεξεργασίας των προσωπικών του δεδομένων.

       12.Η παράβαση των απαγορεύσεων των παραπάνω περιπτώσεων συνιστά αντικανονική συμμετοχή και σε περίπτωση ένστασης η υπαίτια ομάδα τιμωρείται με απώλεια του αγώνα. Ο αγώνας κατακυρώνεται υπέρ της αντίπαλης ομάδας με βαθμούς τρεις (3) και τέρματα 3-0, εκτός αν το αποτέλεσμα ευνοεί την αντίπαλη ομάδα, της αφαιρούνται τρεις (-3) βαθμοί από τον πίνακα βαθμολογίας του τρέχοντος πρωταθλήματος και της επιβάλλεται και χρηματική ποινή .

       13. **Ο έλεγχος ανήκει στον διαιτητή του αγώνα ο οποίος υποχρεούται να απαγορεύει τη συμμετοχή ποδοσφαιριστών για όλες τις ειδικές περιπτώσεις απαγόρευσης συμμετοχής. Σε περίπτωση άρνησης ή πλημμελούς ελέγχου εκ μέρους του διαιτητή τότε αυτός τιμωρείται με την ποινή του μη ορισμού του σε αγώνες για διάστημα δύο (2) μηνών.**

    14. Όπου αναφέρεται «συμμετοχή ποδοσφαιριστή», εννοείται η αγωνιστική συμμετοχή του στον αγώνα και όχι απλά η αναγραφή του στο Φ.Α.

15. **Οι ποδοσφαιριστές όλων των Σωματείων της ΕΠΣ Καρδίτσας, οφείλουν να συμμετέχουν σε οποιαδήποτε εκδήλωση της Ένωσης ή κλήση για συμμετοχή σε αγώνα ή προπόνηση των Μικτών της ομάδων, όταν και εφόσον προκαλούνται. Σε περίπτωση αδικαιολόγητης απουσίας ή άρνησης αυτών, κινδυνεύουν με κλήση σε απολογία από την αρμόδια πειθαρχική επιτροπή.**

**ΑΡΘΡΟ 21 – ΥΠΟΒΟΛΗ ΕΝΣΤΑΣΕΩΝ – ΠΑΡΑΒΟΛΟ ΕΝΣΤΑΣΕΩΝ**

1. Η υποβολή ενστάσεων από τις διαγωνιζόμενες ομάδες (και μόνο από αυτές) στους μεταξύ τους αγώνες, ρυθμίζεται αναλυτικά με τις προϋποθέσεις και τη διαδικασία που προβλέπεται από τα άρθρα 23 και 24 του Κ.Α.Π.

2. Για τις ενστάσεις που υποχρεωτικά καταχωρούνται στο Φ.Α., δηλαδή αντικανονικού ορισμού διαιτητών, αντικανονικότητας γηπέδου (αυτές οι ενστάσεις υποβάλλονται πριν από την έναρξη του αγώνα) και πλαστοπροσωπίας (μέχρι τη λήξη του αγώνα), απαιτείται υπόμνημα για υποστήριξη που να συνοδεύεται με χρηματικό παράβολο μέσα σε δύο (2) εργάσιμες μέρες από την τέλεση του αγώνα. Οι υπόλοιπες ενστάσεις, δηλαδή αντικανονικής συμμετοχής ποδοσφαιριστών και αντικανονικής διακοπής αγώνα, υποβάλλονται μέσα σε δύο (2) εργάσιμες μέρες από την τέλεση του αγώνα με χωριστό για την καθεμία υπόμνημα και χρηματικό παράβολο στην Ε.Π.Σ.ΚΑΡΔΙΤΣΑΣ. Ειδικά και μόνο για ένσταση πλαστοπροσωπίας απαιτείται ξεχωριστό παράβολο για κάθε ποδοσφαιριστή κατά του οποίου αυτή στρέφεται. Σε περίπτωση δε, που γίνει δεκτή, επιστρέφεται στο ενιστάμενο σωματείο μόνον το / τα παράβολο / α για τους ποδοσφαιριστές των οποίων διαπιστώθηκε η πλαστοπροσωπία . Κατ’ εξαίρεση, είναι υποχρεωτική η καταχώρηση στο Φ.Α. της ένστασης αντικανονικής συμμετοχής που αφορά ποδοσφαιριστή που αγωνίστηκε, ως αναπληρωματικός, χωρίς να έχει αναγραφεί στο Φ.Α. πριν από την έναρξη του αγώνα, ποδοσφαιριστή που ξανασυμμετείχε σε αγώνα ενώ είχε αντικατασταθεί ή αποβληθεί από αυτόν ή εάν η ομάδα αγωνιστεί για κάποιο διάστημα με ποδοσφαιριστή παραπάνω.

3. Η συζήτηση των ενστάσεων είναι υποχρεωτική από την Πειθαρχική Επιτροπή. Δεν επιτρέπεται παραίτηση της ενιστάμενης ομάδας. Και αν ακόμα υποβληθεί παραίτηση, αυτή είναι ανίσχυρη και δε λαμβάνεται υπόψη.

 4. Καταγγελία από τρίτη ομάδα επιτρέπεται να διατυπωθεί αποκλειστικά για αντικανονική συμμετοχή ποδοσφαιριστή σε αγώνα μέσα σε αποκλειστική προθεσμία τριών (3) εργάσιμων ημερών από την τέλεσή του, με την απαραίτητη προϋπόθεση ότι η καταγγέλλουσα ομάδα έχει άμεσο έννομο συμφέρον κατά το χρόνο άσκησης της καταγγελίας, το οποίο περιοριστικά προσδιορίζεται στη διαμόρφωση του βαθμολογικού πίνακα του πρωταθλήματος που μετέχει και έχει σχέση με την συγκεκριμένη ομάδα κατά της οποίας στρέφεται η καταγγελία.

**Η καταγγελία και το σχετικό παράβολο κατατίθεται και αποστέλλεται στη διοργανώτρια με τον αυτό ως άνω τρόπο και κατά τα λοιπά (εκτός της προθεσμίας) ισχύουν ακριβώς τα ίδια με τις ενστάσεις ως προς τις προϋποθέσεις παραδεκτού αυτής.**

5. Για κάθε ένσταση, το χρηματικό παράβολο καθορίζεται στο ποσό των 100,00 ευρώ. Αν γίνει δεκτή ένσταση σωματείου, το σύνολο του παραβόλου των 100,00 ευρώ επιστρέφεται στο ενιστάμενο σωματείο. Αν απορριφθεί, το παράβολο περιέρχεται στο ταμείο της ΄Ενωσης.

**ΑΡΘΡΟ 22 – ΡΑΔΙΟΤΗΛΕΟΠΤΙΚΑ – Μ.Μ.Ε**

Η Ε.Π.Σ. Καρδίτσας έχει αποκλειστικά τα ραδιοτηλεοπτικά δικαιώματα και τα δικαιώματα διαδικτυακής (μέσω ίντερνετ) μετάδοσης των τοπικών πρωταθλημάτων ευθύνης της.

Κάθε σύμβαση παραχώρησης των αναφερομένων στην παράγραφο 1 δικαιωμάτων, μεταξύ ενός σωματείου και ενός δικαιούχου φορέα, θα πρέπει να εγκρίνεται από την διοργανώτρια (Ε.Π.Σ.ΚΑΡΔΙΤΣΑΣ). Η Ε.Π.Σ. για τα πρωταθλήματα Α, Α1΄ & Β΄ κατηγοριών θα εγκρίνει συμβάσεις με αντίτιμο άνω των πεντακοσίων ευρώ (500,00 €). Το ποσοστό της Ε.Π.Σ. καθορίζεται στο 20%.

Επιπρόσθετα δύναται η Ε.Π.Σ.Κ. να συνάπτει συμβάσεις βιντεοσκόπησης των αγώνων που διοργανώνει με ισόποση κατανομή της δαπάνης μεταξύ αυτής και των 2 αγωνιζόμενων σωματείων (γηπεδούχου και φιλοξενούμενου). Επίσης έχει δικαίωμα να συνάπτει συμβάσεις διαφήμισης του προϊόντος της, τα αγωνιζόμενα δε σωματεία είναι υποχρεωμένα να διευκολύνουν τα πρόσωπα, στα οποία έχει ανατεθεί αυτήν η αρμοδιότητα, καθώς και να επιτρέπουν την τοποθέτηση κάθε είδους διαφημιστικού υλικού που μπορεί να οριστεί ή αποφασιστεί από την διοργανώτρια.

**Απαγορεύεται η απευθείας (ζωντανή) μετάδοση κάθε αγώνα όταν η σύμβαση παραχώρησης των δικαιωμάτων δεν έχει εγκριθεί από τη διοργανώτρια.**

**Αν ένας αγώνας μεταδοθεί χωρίς άδεια, η γηπεδούχος ομάδα τιμωρείται με κατακύρωση του αγώνα υπέρ της αντιπάλου και χρηματική ποινή έως πεντακόσια ευρώ (500,00 €).** Η είσοδος των ραδιοτηλεοπτικών συνεργείων στα γήπεδα επιτρέπεται, μετά από σχετική έγγραφη άδεια της διοργανώτριας, μόνο σε αγώνες για την μετάδοση των οποίων έχει εγκριθεί σχετική σύμβαση.

**ΑΡΘΡΟ 23 - ΑΔΕΙΑ ΑΓΩΝΑ - ΤΗΡΗΣΗ ΤΑΞΗΣ**

Οι άδειες τελέσεως των αγώνων των πρωταθλημάτων αυτών θα εκδίδονται με μέριμνα των γηπεδούχων σωματείων.

Τα γηπεδούχα σωματεία είναι υπόχρεα για τη λήψη των ενδεικνυομένων μέτρων για την τήρηση της τάξης στα αποδυτήρια, στις εξέδρες και στον εν γένει χώρο του γηπέδου, για την εφαρμογή κάθε μέτρου που στοχεύει στην εξυπηρέτηση, άνεση και ασφάλεια των φιλάθλων.

**ΑΡΘΡΟ 24 - ΔΙΑΡΚΕΙΑ – ΗΜΕΡΑ ΚΑΙ ΩΡΑ ΤΕΛΕΣΗΣ ΤΩΝ ΑΓΩΝΩΝ**

 1. Η διάρκεια των αγώνων ορίζεται σε 90 λεπτά σε δύο ημίχρονα των 45 λεπτών το καθένα. Η διάρκεια της ανάπαυλας (ημίχρονο) δεν θα ξεπερνά τα 15 λεπτά.

2. Οι αγώνες των πρωταθλημάτων θα διεξάγονται Σάββατο και Κυριακή, επιτρέπεται και διεξαγωγή αγώνων άλλη ημέρα κατά την κρίση της διοργανώτριας.

3. Ώρα έναρξης των αγώνων είναι εκείνη που έχει τελικά ορίσει από πριν η διοργανώτρια, με το πρόγραμμά της, για την τήρηση της οποίας μόνος υπεύθυνος και αρμόδιος είναι ο Διαιτητής.

4. Αγώνες μπορούν να διεξάγονται και βραδινές ώρες όπως ορίζουν οι Διεθνείς Κανονισμοί, εφόσον συμφωνούν και τα δύο σωματεία.

**ΑΡΘΡΟ 25- ΠΡΩΤΑΘΛΗΜΑ ΣΤΟ ΟΠΟΙΟ ΔΙΚΑΙΟΥΝΤΑΙ ΝΑ ΣΥΜΜΕΤΑΣΧΟΥΝ ΤΑ ΣΩΜΑΤΕΙΑ ΠΟΥ ΠΡΟΒΙΒΑΣΘΗΚΑΝ – ΥΠΟΒΙΒΑΣΘΗΚΑΝ**

   Ο αριθμός των ομάδων που υποβιβάζονται ή προβιβάζονται στις διάφορες κατηγορίες καθορίζονται αποκλειστικά με την Προκήρυξη του κάθε πρωταθλήματος.

   Οποιαδήποτε αυξομείωση στον αριθμό των Ομάδων των διαφόρων Κατηγοριών, πρέπει να προβλέπεται από την Προκήρυξη και να ισχύει από την αμέσως επόμενη αγωνιστική περίοδο.

  Οι ομάδες που υποβιβάζονται από οποιαδήποτε κατηγορία καταλαμβάνουν αντίστοιχα κατά σειρά τις πρώτες θέσεις της αμέσως κατώτερης κατηγορίας.

  Ομάδα που υποβιβάζεται στην αμέσως κατώτερη κατηγορία, γιατί κρίθηκε υπαίτια αποδεδειγμένης δωροδοκίας, καταλαμβάνει την τελευταία θέση του βαθμολογικού πίνακα στην κατηγορία που υποβιβάζεται. Οι ομάδες που υποβιβάζονται, είτε βάσει της προκήρυξης είτε βάσει άλλης απόφασης δεν έχουν δικαίωμα προαγωγής σε καμία περίπτωση για περίοδο που υποβιβάσθηκαν. Η κατάληψη της πρώτης θέσης στην αμέσως κατώτερη κατηγορία, νοείται πάντα μετά την επέλευσης οποιαδήποτε προβιβασμού

**ΑΡΘΡΟ 26 - ΒΑΘΜΟΛΟΓΙΚΗ ΚΑΤΑΤΑΞΗ ΟΜΑΔΩΝ**

**ΠΡΟΒΙΒΑΣΜΟΣ - ΥΠΟΒΙΒΑΣΜΟΣ**

 Στους αγώνες πρωταθλημάτων οι αγωνιζόμενες ομάδες βαθμολογούνται σε περίπτωση νίκης με τρεις (3) βαθμούς, σε περίπτωση ισοπαλίας με ένα (1) βαθμό και σε περίπτωση ήττας με μηδέν (0) βαθμούς.

1. Η διοργανώτρια κάθε πρωταθλήματος υποχρεούται να τηρεί βαθμολογικό πίνακα και με βάση αυτόν να επικυρώσει την οριστική κατάταξη των ομάδων.

2. Η βαθμολογική κατάταξη των ομάδων θα γίνει όπως προβλέπεται από το άρθρο 20 του Κ.Α.Π.

**Α΄ ΕΡΑΣΙΤΕΧΝΙΚΗ ΚΑΤΗΓΟΡΙΑ**

**ΑΝΑΔΕΙΞΗ ΠΡΩΤΑΘΛΗΤΗ**

Το πρωτάθλημα της Α΄ Ερασιτεχνικής κατηγορίας την ποδοσφαιρική περίοδο 2019-2020 θα διεξαχθεί σε έναν ( 1) όμιλο των δεκατεσσάρων ( 14) σωματείων. Ο πρωταθλητής ανεβαίνει στην Γ΄ Εθνική κατηγορία ή όπως αλλιώς ορίσει η Ε.Π.Ο.

Ειδικότερα οι ομάδες που θα καταλάβουν τις δύο(2) πρώτες θέσεις στον βαθμολογικό πίνακα τέλος της αγωνιστικής περιόδου, αν η μεταξύ τους βαθμολογική διαφορά είναι πέντε(5) βαθμοί, θα διεξαχθούν αγώνες PLAY-OFF μεταξύ των τεσσάρων (4) πρώτων ομάδων στο βαθμολογικό πίνακα.

**O 1ος της τελικής κατάταξης θα πριμοδοτηθεί με ένα(1) επιπλέον βαθμό στους αγώνες play-off.**

Οι ομάδες στη διαδικασία των play-off θα μεταφέρουν μαζί τους και την βαθμολογία της κανονικής διάρκεια του πρωταθλήματος ως εξής:

Ο 4ος της κανονικής διάρκειας του πρωταθλήματος ξεκινά τα play –off με μηδέν(0) βαθμούς και οι υπόλοιπες ομάδες με την βαθμολογική διαφορά τους από τον 4ο, διαιρούμενης με το 3. **Παράδειγμα ο 4ος έχει στη κανονική διάρκεια του πρωταθλήματος 43 βαθμούς και ο 2ος 56 βαθμούς**. Στα play –off θα ξεκινήσουν ο 4ος με 0 βαθμούς και ο 2ος με 13 διά του 3 δηλαδή με 4 βαθμούς(όταν η διαίρεση δίνει δεκαδικό αριθμό κάτω του 0,50 στρογγυλοποιείται προς τον προηγούμενο, αν είναι 0,50 και άνω στρογγυλοποιείται προς τον επόμενο ακέραιο αριθμό).

**Αν η διαφορά ανάμεσα στις δύο(2) πρώτες ομάδες της τελικής βαθμολογίας είναι άνω των πέντε(5) βαθμών, τότε η ομάδα που θα καταλάβει την 1η θέση στο βαθμολογικό πίνακα ανακηρύσσεται πρωταθλήτρια της Α΄ Ερασιτεχνικής και ανέρχεται στη Γ΄ Εθνική κατηγορία ή όπως αλλιώς ορίσει η ΕΠΟ.**

Αν διεξαχθούν αγώνες play-off oι διαγωνιζόμενες ομάδες αγωνίζονται σε εντός και εκτός έδρας αναμετρήσεις οι οποίες ορίζονται μετά από κλήρωση.

Με την ολοκλήρωση των αγώνων, συντάσσεται νέα βαθμολογική κατάταξη βάσει της οποίας η ομάδα με την μεγαλύτερη συγκομιδή βαθμών καταλαμβάνει τη 1η θέση και ανέρχεται στη Γ΄ Εθνική ή όπως αλλιώς ορίσει η ΕΠΟ. Σε περίπτωση που δύο ( 2 ) ή παραπάνω ομάδες ισοβαθμούν στη λήξη των Αγώνων Κατάταξης και στον σχετικό πίνακα βαθμολογίας, θα υπολογίζονται τα μεταξύ τους παιχνίδια κατά τη διάρκεια των Αγώνων Κατάταξης (με βάση τα κριτήρια που αναφέρει ο Κ.Α.Π σε περίπτωση ισοβαθμίας).

**ΥΠΟΒΙΒΑΣΜΟΣ**

1. Αν δεν υποβιβαστεί καμία ομάδα της Ένωσης μας από τη Γ΄ Εθνική, η ομάδα που θα καταλάβει την 14η θέση στο βαθμολογικό πίνακα της τελικής κατάταξης θα υποβιβαστεί απευθείας στην Α1΄Ερασιτεχνική κατηγορία. Η ομάδα που θα καταλάβει την 13η θέση στον βαθμολογικό πίνακα θα δώσει μονό αγώνα μπαράζ με την ομάδα που θα καταλάβει την 3η θέση στον βαθμολογικό πίνακα της Α1΄Ερασιτεχνικής κατηγορίας, σε ουδέτερο γήπεδο και η νικήτρια θα αγωνίζεται στην Α΄ Ερασιτεχνική κατηγορία την περίοδο 2020-2021.

2. Αν υποβιβαστεί μία(1)ομάδα της Ένωσης μας από τη Γ΄ Εθνική, οι ομάδες που θα καταλάβουν τις θέσεις 13 και 14 στο βαθμολογικό πίνακα της τελικής κατάταξης θα υποβιβαστούν απευθείας στην Α1΄Ερασιτεχνική κατηγορία. Η ομάδα που θα καταλάβει την 12η θέση στον βαθμολογικό πίνακα θα δώσει μονό αγώνα μπαράζ με την ομάδα που θα καταλάβει την 3η θέση στον βαθμολογικό πίνακα της Α1΄Ερασιτεχνικής κατηγορίας, σε ουδέτερο γήπεδο και η νικήτρια θα αγωνίζεται στην Α΄ Ερασιτεχνική κατηγορία την περίοδο 2020-2021.

3. Αν υποβιβαστούν δύο(2)ομάδες της Ένωσης μας από τη Γ΄ Εθνική, οι ομάδες που θα καταλάβουν τις θέσεις 12, 13, και 14 στο βαθμολογικό πίνακα της τελικής κατάταξης θα υποβιβαστούν απευθείας στην Α1΄Ερασιτεχνική κατηγορία. Η ομάδα που θα καταλάβει την 11η θέση στον βαθμολογικό πίνακα θα δώσει μονό αγώνα μπαράζ με την ομάδα που θα καταλάβει την 3η θέση στον βαθμολογικό πίνακα της Α1΄Ερασιτεχνικής κατηγορίας, σε ουδέτερο γήπεδο και η νικήτρια θα αγωνίζεται στην Α΄ Ερασιτεχνική κατηγορία την περίοδο 2020-2021.

**Το πρωτάθλημα της Α΄ Ερασιτεχνικής κατηγορίας περιόδου 2020-2021 θα διεξαχθεί με ένα(1)όμιλο έως δεκατέσσερα(14) Σωματεία.**

**Α1΄ ΕΡΑΣΙΤΕΧΝΙΚΗ ΚΑΤΗΓΟΡΙΑ**

**ΠΡΟΒΙΒΑΣΜΟΣ**

    Το πρωτάθλημα της Α1΄ Ερασιτεχνικής κατηγορίας τη περίοδο 2019 - 2020 θα διεξαχθεί σε ένα(1) όμιλο των δεκαέξι (16) Σωματείων. Τα σωματεία που θα τερματίσουν στην 1η και 2η θέση της τελικής κατάταξης στο βαθμολογικό πίνακα θα ανέλθουν απευθείας στην Α΄ Ερασιτεχνική Κατηγορία. Η ομάδα που θα καταλάβει την 3η θέση στο βαθμολογικό πίνακα θα δώσει μονό αγώνα μπαράζ σε ουδέτερο γήπεδο με τις ομάδες που θα καταλάβουν ή την 11η ή την 12η ή την 13η θέση του βαθμολογικού πίνακα της Α΄ Ερασιτεχνικής κατηγορίας (θα εξαρτηθεί από τους υποβιβασμούς ή όχι των ομάδων μας από τη Γ΄ Εθνική), για να ανέλθει ή να παραμείνει ακόμη ένα σωματείο στην Α΄ Ερασιτεχνική κατηγορία.

**ΥΠΟΒΙΒΑΣΜΟΣ**

Υποβιβάζονται τόσες ομάδες όσες απαιτούνται ώστε το πρωτάθλημα της Α1’ Ερασιτεχνικής κατηγορίας την περίοδο 2020-2021 να διεξαχθεί σε ένα όμιλο έως δεκαέξι(16) Σωματεία και θα εξαρτηθεί από τους υποβιβασμούς από την Α΄ Ερασιτεχνική κατηγορία.

**Β΄ ΕΡΑΣΙΤΕΧΝΙΚΗ ΚΑΤΗΓΟΡΙΑ**

Το πρωτάθλημα της Β΄ Ερασιτεχνικής Κατηγορίας θα διεξαχθεί σε δύο(2) ομίλους των δεκαέξι(16) ομάδων.

**ΠΡΟΒΙΒΑΣΜΟΣ**

Οι ομάδες που θα τερματίσουν στην 1η, 2η και 3η θέση του βαθμολογικού πίνακα του κάθε ομίλου στο τέλος της αγωνιστικής περιόδου, θα ανέλθουν στην Α1΄ Ερασιτεχνική κατηγορία, σύνολο έξι(6) ομάδες.

**ΑΡΘΡΟ 27: ΕΠΑΘΛΑ-ΕΠΑΘΛΟ ΗΘΟΥΣ – ΑΓΩΝΑΣ ΣΟΥΠΕΡ ΚΑΠ**

1. Στις πρωταθλήτριες ομάδες της Α΄, Α1 και Β’ ερασιτεχνικής κατηγορίας θα απονεμηθεί κύπελλο. Επίσης, στα σωματεία που θα ολοκληρώσουν τους αγώνες πρωταθλήματος και κυπέλλου, χωρίς να έχουν παραιτηθεί ή αποχωρήσει από κανέναν αγώνα και χωρίς να έχει επιβληθεί σε ποδοσφαιριστή, προπονητή, μέλος του Διοικητικού Συμβουλίου ή στο ίδιο το σωματείο καμία από τις ποινές που προβλέπονται στον Πειθαρχικό Κώδικα**, θα διατεθεί ως επιβράβευση το χρηματικό ποσό των 1.000.00 €, το οποίο θα μοιρασθεί ισόποσα στα σωματεία που θα πληρούν τις παραπάνω προϋποθέσεις, αν είναι παραπάνω από ένα.** Στην πρωταθλήτρια ομάδα κάθε κατηγορίας θα απονεμηθεί ΚΥΠΕΛΛΟ.

2. Θεσμοθετείται αγώνας SUPER CUP μεταξύ της πρωταθλήτριας της Α’ Ερασιτεχνικής Κατηγορίας και της Κυπελλούχου ομάδας, ο οποίος θα πραγματοποιείται σε ημερομηνία που θα καθορίζεται από την Ε.Ε της Ένωσης. Ο αγώνας αυτός είναι επίσημος, με εφαρμογή των Κανονισμών της Ε.Π.Ο. και των προκηρύξεων πρωταθλήματος και κυπέλλου της Ε.Π.Σ.Κ. Η άρνηση συμμετοχής οποιουδήποτε εκ των δύο σωματείων (πρωταθλητή ή κυπελλούχου) θα επισύρει χρηματική ποινή 500,00 ευρώ σε βάρος του. Εάν η πρωταθλήτρια ομάδα της Α΄ Ερασιτεχνικής Κατηγορίας είναι ταυτόχρονα και κυπελλούχος, ο αγώνας SUPER CUP δεν θα διεξάγεται. Οι οικονομικοί όροι του αγώνα αυτού θα καθοριστούν από την Ε.Ε της Ένωσης, ενώ οι τυχόν καθαρές εισπράξεις του θα διατίθενται οπουδήποτε αυτή κρίνει.

Την ημέρα του αγώνα SUPER CUP απαγορεύεται η διεξαγωγή οποιουδήποτε ποδοσφαιρικού αγώνα (επίσημου ή φιλικού).

**ΑΡΘΡΟ 28 - ΟΙΚΟΝΟΜΙΚΑ ΘΕΜΑΤΑ**

Η οικονομική οργάνωση και διαχείριση των αγώνων πρωταθλημάτων ύστερα από σχετική απόφαση της ΕΝΩΣΗΣ ανατίθεται στα γηπεδούχα σωματεία.

Τα εισιτήρια των αγώνων θα εκτυπώνονται με τη φροντίδα των γηπεδούχων σωματείων.

Η τιμή των εισιτηρίων των αγώνων των πρωταθλημάτων θα καθοριστεί με την ΟΙΚΟΝΟΜΙΚΗ ΕΓΚΥΚΛΙΟ περιόδου 2019 – 2020 της ΕΠΟ

Τα έξοδα διαιτησίας πρέπει να καταβάλλονται πριν την έναρξη του αγώνα από το γηπεδούχο σωματείο.

 Σωματεία που τυχόν δεν καταβάλλουν τα έξοδα διαιτησίας, θα αποκλείονται με απόφαση της ΕΝΩΣΗΣ από τους περαιτέρω αγώνες πρωταθλήματος και μέχρι πλήρους συμμορφώσεώς τους.

Η ΕΝΩΣΗ παραιτείται του ποσοστού που δικαιούται υπέρ του γηπεδούχου σωματείου.

**ΑΡΘΡΟ 29 - ΠΕΙΘΑΡΧΙΚΟΣ ΕΛΕΓΧΟΣ**

Ο Πειθαρχικός Έλεγχος των σωματείων, παραγόντων και ποδοσφαιριστών ασκείται :

α) Σε πρώτο βαθμό από την ΠΕΙΘΑΡΧΙΚΗ ΕΠΙΤΡΟΠΗ της Ε.Π.Σ. Καρδίτσας, η οποία εδρεύει στα γραφεία της ΕΝΩΣΗΣ,

β) Σε δεύτερο βαθμό από την ΕΠΙΤΡΟΠΗ ΕΦΕΣΕΩΝ της Ε.Π.Ο, η οποία εδρεύει στην Ε.Π.Ο.

**ΑΡΘΡΟ 30 – ΕΠΙΚΟΙΝΩΝΙΑ**

  Τα σωματεία, με την δήλωση συμμετοχής, υποχρεούνται να γνωστοποιούν στην Ένωση αφενός μεν την σύνθεση του Διοικητικού τους Συμβουλίου αφετέρου δε το πρόσωπο, στο οποίο επιθυμούν να γίνονται οι κάθε μορφής κοινοποιήσεις εγγράφων (αντίκλητος). Επίσης υποχρεούνται να γνωστοποιούν στην Ένωση τον αριθμό fax καθώς και το email του Προέδρου ή του Γενικού Γραμματέα ή του αντικλήτου του σωματείου.

      Η οποιαδήποτε κοινοποίηση εγγράφου της Ε.Π.Σ.Κ. ή των Επιτροπών αυτής αφορώντας το σωματείο, έστω κι αν δημιουργεί έννομες συνέπειες ή υποχρεώσεις σε βάρος του, γίνεται έγκυρα και νόμιμα είτε ταχυδρομικά είτε με αποστολή fax ή μηνύματος ηλεκτρονικού ταχυδρομείου είτε με COURIER στην δηλωθείσα εγγράφως διεύθυνση ή έδρα του σωματείου είτε ιδιόχειρα στον ορισθέντα αντίκλητο ή Πρόεδρο ή Γενικό Γραμματέα του, στα γραφεία της Ένωσης, με παράδοση του εγγράφου, σε επείγουσες δε περιπτώσεις και με μόνη τηλεφωνική ειδοποίηση του Προέδρου ή του Γενικού Γραμματέα ή του αντικλήτου του σωματείου.

         Τα σωματεία είναι υποχρεωμένα να γνωστοποιούν εγγράφως στην Ε.Π.Σ.Κ. όλα τα παραπάνω, καθώς και τις τυχόν αλλαγές αυτών, τυχόν δε παράλειψή τους συνεπάγεται αδυναμία τους να προβάλλουν πλημμέλεια ή μη νομιμότητα γνωστοποίησης των εγγράφων της Ε.Π.Σ.Κ. προς αυτά. Για τα ενημερωτικού ή πληροφοριακού χαρακτήρα θέματα και έγγραφα, αρκεί η δια του τοπικού, αθλητικού ή πολιτικού, τύπου δημοσίευση ή η ανάρτηση αυτών στην επίσημα ιστοσελίδα της Ένωσης.

     Η αλληλογραφία της Ε.Π.Σ.Κ με τις ομάδες θα γίνεται και με το ηλεκτρονικό ταχυδρομείο (e-mail) σύμφωνα με το άρθρο 37, παρ. 5 του Κ.ΑΠ. Ερασιτεχνικών ομάδων.

**ΑΡΘΡΟ 31 - ΕΠΙΛΥΣΗ ΑΘΛΗΤΙΚΩΝ ΔΙΑΦΟΡΩΝ**

Οι διαφορές που ανακύπτουν από την εφαρμογή και ερμηνεία του Καταστατικού, του παρόντος Κανονισμού και των εν γένει Κανονισμών, των αποφάσεων, οδηγιών, εγκυκλίων κ.λπ. της Ε.Π.Ο. που ισχύουν και αφορούν τις Ενώσεις, τις ομάδες που μετέχουν στους πάσης φύσεως αγώνες, καθώς και οποιαδήποτε πρόσωπα που συνδέονται με οποιαδήποτε σχέση και ιδιότητα με αυτές, ή που εμπλέκονται με οποιονδήποτε τρόπο και ιδιότητα στο χώρο του ποδοσφαίρου, επιλύονται αποκλειστικά και σύμφωνα με τις διατάξεις του Καταστατικού της Ε.Π.Ο. από τα αρμόδια θεσμοθετημένα ποδοσφαιρικά όργανα που καθορίζονται στο Καταστατικό και τους Κανονισμούς της Ε.Π.Ο**. Απαγορεύεται σε κάθε περίπτωση προσφυγή στα Πολιτικά ή Διοικητικά δικαστήρια. Σε περίπτωση που κατά παράβαση της παρ. 1 του παρόντος άρθρου, φυσικό ή νομικό πρόσωπο προσφύγει σε Πολιτικό ή Διοικητικό Δικαστήριο, επιβάλλονται σε βάρος του οι προβλεπόμενες ποινές στο άρθρο 35 του Κ.Α.Π. κατά περίπτωση.**

**ΑΡΘΡΟ 32 - ΜΕΤΑΒΑΤΙΚΕΣ ΔΙΑΤΑΞΕΙΣ**

Σύμφωνα με την από13 / 17- 7-2019 απόφαση της Ε.Ε, οι κατηγορίες και ο αριθμός των ομάδων που θα συμμετάσχουν στα πρωταθλήματα της αγωνιστικής περιόδου 2020 – 2021 καθορίζονται ως εξής:

1. Α’ Ερασιτεχνική Κατηγορία σε ένα (01) όμιλο έως 14 ομάδες

2. Α1 Ερασιτεχνική Κατηγορία σε ένα (01) όμιλο έως 16 ομάδες &

3. Β’ Ερασιτεχνική Κατηγορία ανάλογα με τις δηλώσεις συμμετοχής

**ΑΡΘΡΟ 33 - ΓΕΝΙΚΕΣ ΔΙΑΤΑΞΕΙΣ**

Η προκήρυξη αυτή αποτελεί σύμβαση μεταξύ της Ε.Π.Σ. Καρδίτσας ως διοργανώτριας των παραπάνω πρωταθλημάτων και των σωματείων που έχουν δηλώσει συμμετοχή σε αυτά. Η Ε.Ε της Ε.Π.Σ.Κ. διατηρεί το απόλυτο δικαίωμα μερικής ή ολικής τροποποίησης της προκήρυξης, εφόσον κρίνει αυτό απαραίτητο (π.χ. εναρμόνιση με ενδεχόμενες τροποποιήσεις του Κ.Α.Π. ή του Κανονισμού Προπονητών κλπ.), ακόμη και μετά την έναρξη των αγώνων.

**ΑΡΘΡΟ 34 - ΤΕΛΙΚΕΣ ΔΙΑΤΑΞΕΙΣ**

Για ότι δεν προβλέπεται από την προκήρυξη αυτή, από τις διατάξεις των Κανονισμών της Ε.Π.Ο, ή για οποιοδήποτε θέμα που θα παρουσιαστεί και δεν καλύπτεται από την παρούσα προκήρυξη, θα ρυθμίζεται με απόφαση της Ε.Ε της Ε.Π.Σ.Κ

Για την Εκτελεστική Επιτροπή της Ε.Π.Σ. ΚΑΡΔΙΤΣΑΣ

-Ο- -Ο-

ΠΡΟΕΔΡΟΣ ΓΕΝ.ΓΡΑΜΜΑΤΕΑΣ

ΧΡΗΣΤΟΣ ΣΚΑΡΛΟΣ ΑΛΕΞΑΝΔΡΟΣ ΣΦΗΚΑΣ

**ΚΟΙΝΟΠΟΙΗΣΗ:**

Ε.Π.Ο

ΣΩΜΑΤΕΙΑ – ΜΕΛΗ

ΕΔ/ΕΠΣ